Google компанияси Chrome учун паролнинг ўғирлангани ҳақида хабардор қилувчи кенгайтма чиқарди - Zamin.uz\nGoogle компанияси Chrome учун паролнинг ўғирлангани ҳақида хабардор қилувчи кенгайтма чиқарди\nGoogle компанияси Chrome браузери учун фойдаланувчинининг пароли фишинг оқибатида ўғирланган тақдирда уни бу ҳақда хабардор қилувчи кенгайтма чиқарди. Бу ҳақда The Verge'га асосланиб Kun.uz хабар бермоқда.\n“Password Alert” деб номланувчи бу кенгайтманинг таърифида фойдаланувчи ўзининг Google хизматлари учун паролини accounts.google.com доменидаги саҳифадан бошқа бир жойда киритмоқчи бўлган ҳар бир вазиятда унга хабар юборилиши айтилган.\nБундан ташқари, дастур ташриф буюрилган саҳифаларнинг HTML-кодини таҳлил қилиб, улар Google’дан рўйхатдан ўтиш шакли остида ишлашга ҳаракат қилаётганини аниқлашга ҳаракат қилади.\nGoogle’да фойдаланувчининг пароли сақланмаслигини айтишмоқда. Google аккаунтида авторизация кенгайтмаси ўрнатилган лаҳзадан бошлаб дастур пароль “пиктограммаси”ни яратади ва ҳар гал бу пиктограммани фойдаланувчи бошқа исталган сайтда киритмоқчи бўлган пароль билан солиштиради.\nФойдаланувчилар бу кенгайтма ҳақида билдирган фикрларида у ҳақиқатда ишлашини айтмоқда.\nThe Verge’нинг таъкидлашича, дастурнинг муаммоси шундаки, фойдаланувчи фишинг шаклда рўйхатдан ўтишга ҳаракат қилгандан кейин ўз паролини ёвуз ниятли кимсалар қўлига топшириб қўйгандан кейингина паролнинг ўғирлангани ҳақида хабар беради. Акс ҳолда дастур барча босилган тугмаларни кузатувчи клавиатура жосуси сифатида ишлаган бўларди, бу эса хавфсизлик учун янада кўпроқ хатар солган бўларди. “Замин” янгиликларини “Одноклассники”да кузатиб боринг\nЯнгиликлар » Технология » Google компанияси Chrome учун паролнинг ўғирлангани ҳақида хабардор қилувчи кенгайтма чиқарди


“Локомотив” илк хориж йиғинини якунлади – LOKOMOTIV\n“Локомотив” илк хориж йиғинини якунлади\nБиласиз, Ўзбекистон чемпиони – “Локомотив” янги мавсум тайёргарликлари доирасида илк хориж йиғинини БААнинг Дубай шаҳрида ташкил этди. 8 январдан бошланган йиғин кеча якунига етди ва жамоамиз Тошкентга қайтиб келди.\nИкки ҳафта давом этган йиғин мобайнида “Темирйўлчилар” 2 бор синов-назорат баҳсида майдонга тушишди. Дастлаб Саудия Арабистонининг “Ал Қодисия” клубига қарши, сўнгра Россиянинг “Зенит” жамоаси билан ҳам 0:0 ҳисобида дуранг ўйналди.\nШу ўринда таъкидлаш жоизки, мазкур йиғин давомида таркибда бир қатор ўзгаришлар ҳам юз берди. Мисол учун, илгари жамоамиз шарафини ҳимоя қилган футболчилар – Сервер Жепаров, Темурхўжа Абдуҳолиқов ва Санжар Шоаҳмедовлар бошқа жамоалар сафига йўл олишган бўлса, йиғинга Кот-д’Ивуарнинг энг истеъдодли ёш футболчиларидан бири дея эътироф этилаётган Жуниор Ахиссан Лэндри келиб қўшилди.\nШу тариқа жамоамиз аъзоларига қисқа таътил берилди. Терма жамоа йиғинига таклиф олган футболчилар эса бош жамоа ихтиёрига жўнаб кетишди. Машғулотлар эндиликда 25 январ санасидан пойтахтимизда давом эттирилади. Унда Садриддин Абдуллаев ҳамда жамоамизнинг янги аъзоси Мурод Бобожонов ҳам иштирок этади.\n“Локомотив”нинг икки нафар киберфутболчиси МДҲ миқёсида ўтаётган турнирда иштирок этмоқда


НУКУСДАГИ ОШХОНАГА 6 МИЛЛИАРД СЎМ САРФЛАНДИ\nНукус гарнизонидаги сафарбарлик чақируви резерви батальонида таъмирдан чиқарилган янги ошхона мажмуаси фойдаланишга топширилди. Тадбирда Шимоли-ғарбий ҳарбий округ қўшинлари қўмондони полковник Дилшод Чориев ҳамда Қорақалпоғистон Республикаси Вазирлар Кенгаши қўмита раиси Соғиндиқ Турманов, шунингдек, давлат ва жамоат ташкилотларининг вакиллари иштирок этди.\nМудофаа вазирлигининг буюртмасига асосан «Айдар Чимбай» қурилиш фирмаси томонидан реконструкция қилинган кенг ва шинам залга эга, замонавий жиҳоз ва ускуналар билан таъминланган 500 дан зиёд ўринга мўлжалланган ошхонанинг таъмири учун жами 6 миллиард сўм пул сарфланди.\nОшхонада аутсорсинг тизими асосида «Табассум Нукус» МЧЖ томонидан юқори сифатли хизмат йўлга қўйилган. Мажмуада озиқ-овқат маҳсулотларини сақлаш, уларга ишлов бериш, таом, пишириқлар тайёрлаш учун шароитлар муҳайё этилган. Қолаверса, ошхонага сувни фильтрлаш агрегати ҳам ўрнатилди. Ҳарбий хизматчилар учун бериладиган таомномадан асосан миллий овқатлар жой олди.


05:00 / 19.01.2017 14239 pdf Ўқиш режими + -\nҲадиси шарифда “Жаннатнинг калити намоз, намознинг калити таҳоратдир”, дейилган. Таҳорат деганда эса шариат тайин қилган аъзоларни сув билан поклаш тушунилади. Аммо сув топа олмаган ёки уни топса ҳам ишлатиш имкони бўлмаган киши сув ишлатмасдан ҳам покланиши мумкинми? Шариатда ана шундай ҳолатларда таяммум билан покланиш имконияти жорий қилган. Қуйида ана шу покланиш воситасининг таърифи ва унинг ҳукмлари билан батафсил танишиб чиқамиз:\nТаяммум луғатда “мақсад қилиш” маъносини англатади. Истилоҳда эса “покланиш мақсадида пок ер жинси билан юзга ва икки қўлга тирсаклари билан қўшиб масҳ тортиш таяммум деб аталади”.\nТаяммумнинг ҳикмати бандалардан покланишдаги машаққатларни аритиб уларга енгиллик яратишдир.\nТаяммум ҳақида Қуръон каримда Нисо сурасининг 43 ҳамда Моида сурасининг 6 оятларида бир хил лафздаги қуйидаги буйруқ келган:\nАгар бемор бўлсаларингиз ёки сафарда бўлсаларингиз ё бирорталарингиз таҳоратхонадан келса ёки аёлларга яқинлик қилса-ю, сув топа олмасаларингиз, покиза тупроқ билан таяммум қилинглар.\nШунга кўра таяммум ушбу сураларнинг қайси биридаги оятлар билан билан жорий қилинган деган савол туғилиши табийдир. Имом Суютий роҳматуллоҳи алайҳ таяммум Моида сурасидаги оят билан жорий қилингани ҳадислар билан исботланганини айтган.\nТаяммум ҳақида Имом Абу Довуд Абу Зарр розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам шундай деганлар:\nالتَّيَمُّمُ كَافِيكَ وَلَوْ إِلَى عَشْرِ حِجَجٍ مَا لَمْ تَجِدِ الْمَاءَ\n“Мадомики сув топа олмас экансан ўн йилгача бўлса ҳам таяммум сенга кифоя қилаверади”.\nДемак,мазкур далилларга кўра сув билан ҳақиқий покланиш имкони йўқ бўлиб қолган пайтда, покиза ер жинси билан ҳукмий покланиш мумкин ҳисобланади.\nШунга кўра ҳукмий покланиш тўғри бўлиши учун яъни, халқимиз ибораси билан айтганда “сув бўлмаса, таяммум” бўлиши учун тўртта асосий шарт топилиши лозимдир:\n2. Пок ер жинси;\n3. Пок ер жинсига икки марта қўлни уриш;\n4. Сув ишлатишдан узрли бўлиш.\nУшбу тўртта шартни алоҳида-алоҳида ўрганиб чиқиш таяммум масаласини тўлиқ тушунишга сабаб бўлади:\nУламоларимиз таяммумда ният фарз бўлишининг иккита сабабини баён қилганлар:\n1. Таяммум луғавий жиҳатдан “мақсад қилиш” маъносидан келиб чиққан. Шунга кўра “ният қилмасдан туриб таяммум қилиш мумкин” дейиш, “фикр юритмасдан туриб тафаккур қилиш мумкин” дейиш каби маъносиз бўлиб қолади. Шунинг учун таяммум ниятсиз бўлмайди.\n2. Таяммум қилинаётган тупроқнинг ўзида ҳақиқий покловчилик хусусияти йўқ. Шунинг учун унинг покловчига айланиши ниятга боғлиқ бўлади. Масалан: биров қўлини сувга тутса ният қилса ҳам, қилмаса ҳам сув унинг қўлини поклайверади. Аммо тупроқда бундай эмас. Бунинг мисоли шуки биров шаррос ёмғир остида қолиб таҳоратда ювиладиган барча аъзоларига сув етган бўлса, ният қилмаган бўлса ҳам, таҳоратли кишига айланиб қолади. Аммо бир одам чанг-тўзон ичида қолиб ҳамма ёғи чангга беланган бўлса ҳам, ният қилмаган бўлса, чанг етишининг ўзи таяммум бўлмайди. Демак тупроқ покловчи бўлиши учун у албатта таяммум нияти билан баданга етиши шарт. Шунга кўра қўлларни тупроқққа уриш олдидан покланишни ният қилиш шарт бўлади.\nТаяммум қилишда нима деб ният қилинади?\nТаяммум қилувчи киши айнан таҳорат учун ёки жунубликдан покланиш учун деб ният қилиши шарт эмас. Балки таҳорат билан адо этиш лозим бўлган бирорта ибодатни адо этиш нияти билан таяммум дуруст бўлаверади. Масалан: “намоз ўқиш учун таяммум қилишни ният қилдим”сингари. Шунга кўра бир киши дарс қилишни ният қилиб таяммум қилса, таяммум ҳисобланмайди. Чунки таяммум фақат таҳорат билан адо этиш лозим бўлган ибодат нияти билан дуруст бўлади.\n2. Пок ер жинси\nТаяммум билан покланиш тўғри бўлиш шартларидан иккинчиси пок ер жинсига таяммум қилишдир. Ушбу шарт Қуръони каримда қуйидагича баён қилинган:\n“Покиза тупроқ билан таяммум қилинглар”.\nУшбу оятда “покиза тупроқ” дея таржима қилинганصَعِيدًا طَيِّبًاкалималари нимани ифодалаши ҳақида бир-биридан фарқли қарашлар айтилган. Шу сабабли айнан қайси нарсага таяммум қилиш лозимлиги тўғрисида уч хил қавл ривоят қилинган:\n1. Имом Шофеъий роҳматуллоҳи айлайҳ: фақат унумдор тупроққа таяммум қилиш жоиз;\n2. Имом Абу Юсуф роҳматуллоҳи алайҳ: фақат тупроқ ва қумга таяммум қилиш жоиз. (Бу зотнинг наздларида тупроққа таяммум қилиш мазкур оят билан, қумга таяммум қилиш эса ҳадис билан собит бўлган ҳисобланади);\n3. Имом Абу Ҳанифа ва имом Муҳаммад роҳматуллоҳи алайҳимолар: Барча ер жинсларига таяммум қилиш жоиз.\nМана шу учинчи қавл бизнинг мазҳабимизда мўътабар исобланади. Чунки оятда келган صَعِيدًاкалимаси “ер юзаси” маъносини англатади. Шунга кўра ер жинсидан бўладиган барча пок нарсаларга таяммум қилиш жоиз ҳисобланади. Ер жинсидан бўлган нарсалар деганда эса қуйидаги нарсаларкўзда тутилади:\n3. Шўрлаб кетган ер;\n8. Зирнийх (Ҳидсиз рангсиз маъдан. Тиббиётда тери кассалликларини даволашда ишлатилади);\n10. Заж (Буёқда ишлатиладиган туз моддаси).\n11. Кон тузи;\n12. Дарахтлар, чунки одатда устиларида чанги бўлади;\n13. Ўт-ўланлар, чунки буларнинг устиларида ҳам одатда чанг бўлади;\n14. Кийимдаги ёки улов ўриндиғидаги чанг. Агар кийимда ё улов ўриндиғида мутлақо чанг бўлмаса, унга таяммум қилиб бўлмайди. Шунингдек кийимини силкитиб ҳавода тўзғиган чанг-ғуборга ҳам таяммум қилса бўлади. Чунки бунда ҳам аслида ер жинсига таяммум қилинган бўлади.\nТаяммум қилинмайдиган нарсалар:\nЕр жинсидан бўлмаган нарсаларга таяммум қилиб бўлмайди. Шунинг учун қуйидаги нарсаларга таяммум қилиб бўлмайди:\n4. Сувли туз;\n7. Анбар (хушбўй модда);\n9. Кафур (хушбўй модда);\n11. Лой. Лой деганда унинг суюқ бўлиб турган пайти назарда тутилган. Аммо қотиб устига чанг ўтирадиган бўлса унга таяммум қилиш жоиз бўлиб қолади. Зеро юқоридаги нарсаларга ҳам агар чанг ўрнашадиган бўлса таяммум қилиш мумкин бўлиб қолади. Чунки бунда аслида ер жинсидан бўлган чангга таяммум қилинаётган бўлади.\n- нажосат тегиб сўнгра қуриб нажосат асари кетган ерга ҳам таяммум қилиб бўлмайди. Чунки нажосатнинг асари кетгани сабабли тупроққа поклик ҳукми собит бўлса ҳам, покловчилик ҳукми собит бўлмайди. Таяммум қилинадиган тупроқда эса покловчилик сифати бўлиши шартдир.\n- Таяммум қилинган жой “мустаъмал” (истеъмол қилинган)га айланиб қолмаслиги сабабли таяммум қилинган жойга яна қайта таяммум қилиш жоиз бўлади. Чунки таяммумда зарба урилган жой эмас, масҳ қилганидан кейин қўлидан тушган тупроқлар “мустаъмал” саналади.\n3.Пок ер жинсига икки марта қўлни уриш\nТаяммум покловчи бўлишининг учинчи шарти қўлларини икки марта ер жинсига уриб, биринчиси билан юзга, иккинчиси билан икки қўлга тирсаклари билан қўшиб масҳ тортишдир. Шунга кўра таяммум қилмоқчи бўлган одам аввало узук, соат каби масҳ тортишга халал берадиган нарсаларни ечиб, енгларини тирсакларидан юқоригача шимариб сўнгра таяммум қилишга киришади. Дастлаб иккала кафти билан ер жинсига бир зарба уради. Агар кафтларига кўп тупроқ ёпишиб қолса, бош бармоқларининг ёнбошларини бир-бирига оҳиста уриб ёпишган тупроқларини қоқади, сўнгра кафтлари билан юзига масҳ тортади. Ушбу одобга риоя қилиш туфайли юзни “бўяб қўйиш” нинг олди олинган бўлади.Кейин иккинчи бор зарба уриб аввал чап қўлининг учта кичкина бармоқлари билан ўнг кафтининг орқасидан бошлаб тирсакка қараб қараб масҳ тортади. Тирсакни ҳам қўшиб масҳ тортганидан сўнг бош бармоқ ва кўрсаткич бармоқлари ҳамда уларнинг оралари билан иккинчи тарафидан кафтга қараб тушади. Иккинчи қўлга ҳам худди шу тарзда масҳ тортилади. Юз ва қўлларнинг бирор жойини қолдирмасдан масҳ тортишга имкон қадар ҳаракат қилинади. Зеро бу амал таҳорат ўрнига баданни поклаш воситасидир.\n4. Сув ишлатишдан узрли бўлиш\nСув ишлатишдан узрли ҳисобланиш шарти таяммум бобида энг кўп баҳс қилинган шарт ҳисобланади. Қуйида ушбу баҳсларнинг хулосаларини жамлашга ҳаракат қиламиз: Сув ишлатишдан узрли бўлиш икки турли бўлади:\n1. Сувни топа олмагани сабабли узрли бўлиш;\n2. Сувдан фойдалана олмаслиги сабабли узрли бўлиш.\nСувни топа олмагани сабабли узрлилар:\nСувни топа олмагани сабабли узрли бўлган кишилар албатта икки ҳолатдан бирида яъни ё мусофир ёки муқим бўладилар. Уларнинг мусофир ё муқимликларига кўра баъзи ҳукмларда бир-бирларидан фарқланадилар. Демак сув топа олмагани сабабли таяммум қилиши жоиз бўлган кишилар қуйидагилардир:\n- Агар мусофир сувдан узоқлиги сабабли уни топа олмаётган бўлса, унга билиттифоқ таяммум қилиш жоиз ҳисобланади;\n- Яшаш жойидан бошқа жойда муқим бўлиб турган киши Абу Юсуф роҳматуллоҳи алайҳнинг қавлларига кўра сувдан бир мил (1848 метр) узоқликда бўлса таяммум қилиши жоиз ҳисобланади. Аммо уламолар ҳозирга кунда икки километр эмас балки ундан кўп масофага ҳам тезда осонлик етиб олиш мумкин экани эътиборидан мазкур масофада таяммум қилиш эҳтиётан жоиз бўлмайди, балки сувга бориши лозим бўлади, деганлар.\n- Жунуб киши фақат таҳоратга етадиган сувни топса таҳорат қилиши вожиб бўлмайди. Аммо таяммум қилганидан сўнг таҳорат синдирган бўлса у ҳолда ўша сув билан таҳорат қилиши вожиб бўлиб қолади. Чунки у таҳоратга етадиган сувни топган бетаҳорат кишига айланиб қолган бўлади. Унга иккинчи марта таяммум қилиши вожиб бўлмайди. Чунки у биринчи таяммуми билан то ғусл қилишга етадиган сувни топгунича жунубликдан чиққан ҳукмда бўлади.\nСувдан фойдалана олмаслик сабабли узрлилар:\nСувдан фойдалана олмаслик сабабли узрли бўлиш бирор касаллик туфайли ёки совуқлик туфайли бўлиши мумкин. Бундай ҳолатларда узрли ҳисобланиш қуйидаги нарсалар орқали собит бўлади:\n1. Бирор аломат ё тажирбага кўра сув ишлатса зарар кўриш эҳтимоли устун бўлиши;\n2. Соҳа мутахасиси бўлган мусулмон табиб сув ишлатиш зарарли эканини айтган бўлиши.\nБирор касаллик туфайли сувдан фойдалана олмайдиган кишиларни қуйидаги гуруҳларга ажратиш мумкин:\n1. Таҳоратда ювиладиган барча аъзоларига сув ишлатишдан узрли бўлган кишилар. Бундай кишиларнинг таяммум қилишлари билиттифоқ жоиз саналади;\n2. Таҳоратда ювиладиган аксар аъзоларга сув ишлатишдан узрли бўлган кишилар. Масалан бир кишининг бошида, юзида ва икки қўлида сув ишлатишдан тўсадиган жароҳати бўлса таяммум қилади, яъни оёқларини ювмайди.\n3. Таҳоратда ювиладиган аксар аъзоларига сув ишлатишдан узрли бўлмаган кишилар. Масалан бир кишининг фақат оёқларига сув ишлатишдан тўсадиган жароҳати бўлса, таяммум қилиши жоиз эмас. Бу одам соғлом аъзоларини ювиб жароҳатига масҳ тортиши лозим бўлади.\n4. Ғусл қилишда ҳам худди шундай жароҳатнинг қанчалигига қаралади. Агар баданнинг аксарида сув етказиш узрли бўладиган жароҳат бўлса, таяммум қилинади. Бунинг аксида эса яъни, баданнинг аксар қисми соғлом, баъзиси жароҳатли бўлганда, соғлом жойлар ювилади, жароҳатга масҳ тортилади. Бу ҳукмда жароҳатга сув теккизмасдан ювиш мумкинлиги ҳам эътиборга олинади. Масалан бир кишининг орқасида жароҳати бўлиб, унга сув теккизмасдан бошини ювиш иложи бўлмаса ўша жароҳатдан юқори жойлар ҳам жароҳатнинг ҳукмида бўлади.\n5. Танада жароҳатли жой билан соғлом жой тенг бўлиб қолса, нима қилиниши ҳақида бирорта ривоят келмаган. Шунинг учун учун бу масалада ихтилоф қилинган. Баъзи уламолар таяммум қилиши вожиб, чунки таяммум билан комил поклик ҳосил бўлади, деганлар. Баъзи уламолар эса соғлом жой ювилади, агар зарар бермаса жароҳатга масҳ тортиш лозим бўлади, деганлар. Аммо кўпчилик уламолар биринчи қавлни маъқуллаганлар.\nСовуқлик туфайли сувдан фойдалана олмайдиган кишилар ҳақида эса қуйидагича баҳслар қилинган: Муқим киши қаттиқ совуқ пайтда жунуб бўлиб қолса, ғусл қилишга илиқ жой ва илиқ сув топиш имкони бўлмаса таяммум қилиши жоиз ҳисобланади.\nАммо қаттиқ совуқ пайтида муқим киши бетаҳорат бўлиб қолса, сувни иситишга имкони ҳам бўлмаса, бундай ҳолда таҳорат ўрнига таяммум қилиши жоиз бўлиши ҳақида ихтилоф қилинган:\nА) Абу Ҳанифа роҳматуллоҳи алайҳнинг қавлларига кўра таяммум қилиш жоиз.\nБ)Имомайн роҳматуллоҳи алайҳимоларнинг қавлларига кўра таяммум қилиши жоиз эмас.\n“Хулоса” ва “Фатавои Қозихон” сингари ҳанафия мазҳабидаги энг мўътабар фатво китобларида бундай ҳолатда ғусл ўрнига таяммум қилиш жоизлигига аммо таҳорат ўрнига таяммум қилиш жоиз эмаслигига фатво берилган.\nТаяммум қилиш жоиз бўлган кишилар:\nЮқоридаги баҳслардан қуйидаги кишилар таяммум қилишлари жоизлиги келиб чиқади:\n1. Сув топа олмаганкиши;\n2. Яқинида сув бўлган аммо уни билмасдан таяммум қилиб намоз ўқиб қўйган мусофирнинг таяммуми Имом Абу Ҳанифа ва Имом Муҳаммад роҳматуллоҳи алайҳимолар наздида жоиз ҳисобланади;\n3. Ёнида таҳоратга етадиган суви бор, аммо ўзи ёки шерикларининг чанқаб қолишларидан қўрққан киши;\n4. Агар таҳорат қилса жароҳатларига зарар етиш хавфи бўлган киши;\n5. Сувчечак чиққан киши. Агар сувнинг зарар қилишидан хавфи бўлса;\n6. Сув сотиб олишга маблағи йўқ киши;\n7. Сув сотиб олишга маблағи бор, аммо сув одатий нархидан ўта қиммат нархда сотилаётган бўлса кўпчилик уламолар наздида таяммум қилиш жоиз;\n8. Яқинида сув бор, бироқ унинг ёнидаги душманнинг уни ҳалок қилиш хавфи бўлса;\n9. Қудуқ каби суви бор жойнинг ёнида турган бўлса ҳам, ундан сув олишнинг иложини топа олмаган киши;\n10. Музнинг ёнида турган киши ҳам уни эритиб таҳорат қилиш имконини топа олмаса таяммум қилиши жоиз саналади;\n11. Бир кишининг қўлида бировнинг омонати турган бўлса, агар таҳорат қилиш учун сувга кетса, омонатнинг зое бўлиш хавфи бўлса, таяммум қилиш жоиз саналади;\n12. Қамоқда ўтирган маҳбус ҳам агар сув билан таҳорат қилишдан тўсилса, таяммум билан намоз ўқийди. Фақат кейин таҳорат қилишга имкони бўлганда таяммум билан ўқиганларини қайтариб ўқийди. Аммо қамоқ сувдан узоқ жойда бўлса қайтариб ўқимайди;\n13. Таҳорат қилса жаноза намозига улгура олмай қолиш хавфи бўлса. (Бу ҳукм маййит эгаларидан бошқаларга тааллуқлидир);\n14. Таҳорат қилса ҳайит намозига улгура олмай қолиш хавфи бўлса;\n15. Эшак ё хачир ичганидан ортиб қолган сувдан бошқа сув топа олмаган киши ўша сув билан таҳорат қилади, унинг поклигида шак бўлгани учун таяммум ҳам қилади.\n1. Таяммумга киришишдан олдин “Бисмиллаҳ”ни айтиш;\n2. Тартиб, яъни аввал юзига сўнгра икки қўлига масҳ тортиш;\n3. Юзга масҳ тортиш билан қўлларга масҳ тортиш орасига бошқа иш қўшмасдан кетма-кет қилиш;\n4. Кафтларининг ич тарафларини тупроққа уриб масҳ қилиш;\n5. Кафтларини тупроққа урган вақтида урган жойидан озгина олдинга ва орқага силжитиш;\n6. Кафтларини тупроққа ургандан сўнг агар кўп тупроқ ёпишиб қолган бўлса, бошбармоқларнинг ён тарафларини бир-бирига оҳиста уриб уларни қоқиб ташлаш;\n7. Тупроққа уриш пайтида бармоқлари ораси очиқ бўлиши;\n8. Аввал ўнг қўлга масҳ тортиш.\n1. Таҳоратни бузадиган барча нарсалар. Яъни, таҳортани бузадиган ишлардан бирортаси содир бўлса, таяммум бузилиб қайтадан таяммум қилиш лозим бўлиб қолади.\n2. Таяммум қилишга сабаб бўлган узрнинг йўқолиши. Масалан бир киши сув топа олмагани сабабли таяммум билан покланган бўлса, сув топган пайтда ундан поклик ҳукми кетган ҳисобланади;\nТаҳорат қилишга ҳам, таяммум қилишга ҳам имкон топа олмай нопок бўлиб турган киши намоз вақти чиқиб кетаётган бўлса, ният ва қироат қилмасдан намоз ўқиётган кишига ўхшаб ҳатти-ҳаракат қилиб қўяди, покланганидан сўнг намозининг қазосини ўқийди, дейилган.\nУламоларимизнинг ушбу сўзларидан намознинг нақадар аҳамиятли экани ҳамда унда пок бўлиш қанчалар муҳим экани яққол намоён бўлади.\nАллоҳ таоло барчаларимизни “жаннат калити” бўлган ушбу ибодатни Ўзига мақбул бўладиган ҳолатда адо этиш бахтига муваффақ қилсин.\nФаридун 17:19 / 02.01.2020\nЕтарлича фойда олдим рахмат оллох рози булсин силардан\n05:00 / 19.01.2017 1979\n05:00 / 19.01.2017 2038\n798 16:27 / 08 апрель\n2195 05:00 / 04.03.2017\n453 17:00 / 30.10.2020\n2164 17:23 / 22.12.2017\n1851 18:20 / 07.04.2020\n2590 15:55 / 28.03.2020\n63573 11:58 / 10.10.2018\n78013 11:56 / 10.10.2018\n7192 14:48 / 30 март


Хорватиянинг шарқий қисмида одамлар чивинлар ҳужумидан азият чекишмоқда (Видео) - Darakchi\nДУНЁ 22.06.2019, 13:43\nБу ҳашоротларнинг ҳаддан ташқари кўпайиб кетиши кўплаб муаммоларни келтириб чиқармоқда, деб хабар берди Еuronews.com.нашри.\nОдамлар кўчаларга деярли чиқишмаяпти. Маҳаллий аҳоли бу ҳолатдан айниқса болалар қийналаётганиданташвишда. "Бизҳашаротларга қарши турли воситалардан фойдаланиб кўрдик. Аммо фойдаси бўлмаяпти", дейди аҳоли вакиллари. Одамлар керакли чора кўришни сўраб, ҳукуматга мурожаат қилишган.\nОлмаота вилояти бош санитария врачи пневмониядан вафот этди


Сенатор Гавҳар Алимова: «Тунги барларда юрган...\n12.12.2019 23:11 0 4112\nСамарқанд вилояти ҳокими ўринбосари, хотин-қизлар қўмитаси раиси, сенатор Гавҳар Алимова ЎзА мухбири билан уюштирилган суҳбатда хотин-қизлар билан боғлиқ ҳақида сўзлаб берди:\n«Оқдарёда тунги барларда юрган қизлар бизни қийнамоқда. Бунда асосий муаммо онада. Кечаси қизи чиқиб кетса, она қандай қилиб билмаслиги мумкин? Яқинда 16 ёш қизнинг ҳомиладорлиги аниқланди. У 15 ёшда шу йўлга кирган, она билмадим, дейди елка қисиб. Бу жавобми? Нима учун қизининг тарбияси билан шуғулланиб, у билан дилдан суҳбатлашмайди? Нега ота ўғлини юриш-туришини назорат қилмайди, ўтириб гаплашмайди? Қани оилада отанинг ўрни?\nТўғри, мактаб-чи деймиз, у таълимга жавоб беради. Маҳалла деймиз, қарайди, қиз кўчада тинч юрибди. Ҳамма нарса оилада, уйда юз бермоқда. Мисол учун, куни кеча 17 ёш қиз уйдан чиқиб кетган. Онаси телефон қилиб, «Илтимос, шу қизимни қаматиб юборинг», дейди. Ёш қиз ичаркан, чекаркан, уйдан чиқиб кетиб, бир ҳафта, ўн кун йўқ бўлиб кетармиш. Ҳаракат қилиб, бир кунда топдик. Шаҳарга олиб келиб, психолог бириктирдик. Битта дарсдан кейин қочиб кетди. Психолог ҳафтасига уч марта қатнаб, қизни уйига бориб дарс ўтмоқда. Тарбия оилада бўлмагандан кейин қийин экан», деган сенатор.\nСамарқанд хотин-қизлар тарбия Сенатор ахлоқ


Ўзбекистон Украина маҳсулотларига қўшимча бож тўловини жорий қилади\nЎзбекистон ҳукумaти жорий йилнинг 1 июлидaн бошлaб Укрaинaдa ишлaб чиқарилгaн мaҳсулотлaр импорти учун 5-10 фоизлик қўшимчa бож тўлови жорий қилaди.\nБу ҳaқдa Укрaинa қaндолатчилар уюшмаси рaҳбaри Aлексaндр Бaлдинюк ўз Фейcбук сaҳифaсидa мaълум қилди.\nБaлдинюкнинг aйтишичa, бу чорa Укрaинa томонидaн импорт қилинaдигaн мaҳсулотлaр учун бож тўловлaрини ошириш тўғрисидaги қaроргa жaвобaн ишлaб чиқилгaн.\nАввалроқ Киев мамлакат бюджетини 17 миллиард гривнага бойитиш мақсадида ипорт маҳсулотлари учун 2015 йил оҳиригача 5-10 фоизлик қўшимча бож тўлови жорий қилган эди.\nЎзбекистон тaрaфидaн Укрaинa мaхсулотлaригa қўйилгaн қўшимчa бож тўлови кучга киришидан бошлаб 12 ой давомида амалда бўлади.


Одил Аҳмедов: «Купер ҳимоявий ўйини туфайли терма жамоадан кетди» - xabar.uz\nОдил Аҳмедов: «Купер ҳимоявий ўйини туфайли...\nОдил Аҳмедов: «Купер ҳимоявий ўйини туфайли терма жамоадан кетди»\n09.10.2019 17:50 0 2245\nЎзбекистон миллий терма жамоаси ярим ҳимоячиси Одил Аҳмедов Яманга қарши кечадиган ўйин олдидан журналистлар саволларига жавоб берди ва собиқ бош мураббий Эктор Купернинг истеъфосига нима сабаб бўлганини айтиб ўтди.\n— Одил бу сиз учун жаҳон чемпионатига чиқиш учун охирги имконият. Эртага бўладиган ўйинда жамоани олдинга бошлай оласизми?\n— Бу футбол, унда эртага нима бўлишини билмайсан. Мен терма жамоа сафида майдонга тушган ҳар бир ўйинда ғалаба қозонишни истайман. Клубларда қандайдир омадли ўйинларим бўлган, аммо терма жамоа билан ҳали ҳеч нарса ютмадим. Жуда хоҳлаган бўлардим, терма жамоа даражасидаги совринни ҳам музейимга қўйишни.\n— Купер кетгандан сўнг жамоадаги ички муҳит яхшиландими?\n— Ички муҳит терма жамоада ҳар доим яхши бўлган. Қайси мураббий бўлишидан қатъий назар, терма жамоага келган футболчи ички муҳитга таъсир ўтказмаган. Ҳар бир мураббийнинг ўз тактикаси бор. Купер ҳимоявий ўйин намойиш этарди, бу эса баъзи ўйинларда бизга тўғри келмади. Истеъфога ҳам шу сабаб бўлди, деб ўйлайман.\n— Илгари терма жамоа ўйинлари «Бунёдкор» стадионида бўлар эди. «Пахтакор»га кўчгани ҳақида нима дея оласиз?\n— Яхши ўйин учун яхши майдон керак. Бунга қадар «Бунёдкор» стадионида муаммо бўларди. «Пахтакор» ўйин ўтказиш учун идеал майдонга эга.\nСпорт 22/06, 01:08\n«Ливерпуль» яна очко йўқотди\nСпорт 15/06, 07:54\n«Реал» ўзида «Эйбар»га имкон қолдирмади


16:41 / 20.05.2015\nIntel корпорацияси вакиллари МДҲ давлатлари ҳудудидаги ҳамкорлари ва диструбюторлари учун Intel Channel Day-2015 баҳорги силсила конференцияларини ўтказмоқда. Мана шундай конференциялардан бири 18 май куни Тошкентда бўлиб ўтди. Унда Ўзбекистон бозорида ишловчи 50дан ортиқ компания вакиллари иштирок этди.\nТадбир давомида компаниянинг 2015-2016 йиллардаги режалари хусусида сўз юритилди. Шу жумладан, янги SoFIA (Smart-or Feature-phone on IA, Intel негизидаги смартфон) платформаси тақдим этилди. Таъкидланишича, ушбу қурилма процессор ва уяли алоқа модемини ўзида бирлаштиради.


Тиловат ва хотира | Azon.uz - Ахборот-таҳлилий портал\n14:00 16.05.2018 663\nҚуръони карим – энг улуғ мўъжиза. Айни чоғда Каломуллоҳнинг инсон қалбида бўлиши буюк илоҳий неъматдир . Зеро, Қуръони каримнинг ҳар бир ояти, ҳар бир сўзининг ҳикмати, сири бор. Мўминлар Қуръон тиловат қилиш (ёки эшитиш) билан – маъносини билса-билмаса – Аллоҳ таолога яқинлашади. Чунки уни ўқиш ҳам, эшитиш ҳам ибодатдир.\nАзиз биродарим! Сиз ёшингиз ўтиб қолганидан афсус чекманг. Чунки хотира пасайишининг кексалик билан боғликлик даражаси жуда кам. Унинг пасайишига ўзимиз сабабчи бўламиз. Биз қариликда жисмонан заифлашиб, миямизни кам ишлатамиз. Паришонхотирлик, хотира пасайиши мана шундан келиб чиқади. Ҳолбуки, хотирани ишлатишга ортиқча куч талаб этилмайди.\nСиз хотирангизни фаол ишлатинг, уни оқсил моддалар танқислигидан асранг. Шундагина унинг имкониятларини сақлаб қоласиз.\nХотирангизни яхшилаш учун ўзингиз илгари билган сура, оят, маълумотлар билан бош миянгизни, унинг хотира хазинасини тез-тез “қитиқлаб” туринг. Бу нарса хотира сўниб бориши олдини олади.\nЁд олиш учун танланган оят, сураларни ёдлаш муддатини белгилаб, мақсад қўйинг. Уни набираларингиз билан биргаликда ёдласангиз, бирйўла икки ютуққа эришасиз. Улар икки-уч кунда ёд олсалар, сиз бир ҳафтада ёдлайсиз.\nПаришонхотирликка Ислом ман этган нарсалар истеъмоли ҳам сабаб эканини унутманг. Олимлар кузатишича, бир кунлик чекиш ўқиш қобилиятини 4.42 %, кузатувчанликни 7.09 %, ҳаракат тезлигини 1.02 %, ёдлаш қобилиятини 5.55 % га сусайтирар экан.\n“Қуръон – қалблар шифоси” китобидан.


Швеция карантиндан воз кечди | Azon.uz - Ахборот-таҳлилий портал\n4268 10:00 28.03.2020\nҲар қандай карантин эълон қилишни рад этган Европа Иттифоқининг ягона аъзоси - бу Швеция. Ҳукумат ҳатто одамларни кўчаларга чиқишга ва тоза ҳаводан нафас олишга ундаяпти.\nEвропа мамлакатларининг аксарияти карантин остига олинди ва баъзи жойларда комендантлик соати ҳам жорий этилади. Бироқ, Швеция расмийларининг таъкидлашича, бундай чекловларнинг киритилиши "фуқароларнинг асосий эркинликларини қўпол равишда бузиш"дир, шунинг учун карантин рад этилган. Швецияда эркинлик ҳақиқатан ҳам жамиятнинг асосий пойдевори ҳисобланади ва ҳатто пандемия туфайли ҳам улар бекор қилинмади. Бош вазир Стефан Лёвен халққа мурожаат қилиб, шифокорларнинг тавсияларига риоя қилишга ундади, холос.\nМамлакатда ресторанлар, кўнгилочар марказлар, кинотеатрлар, барлар фаолият кўрсатишда давом этмоқда, одамлар йирик гуруҳларга йиғилиб, иссиқ об-ҳавонинг бошланишини нишонлайдилар. Фақат 500 дан кўп одамларнинг бир жойга йиғилиши тақиқланган. Буюк Британия ва Германияда икки кишидан кўп одамнинг тўпланиши ман этилган. Айни пайтда, туманли Албионда аллақачон 8000 дан ортиқ бемор бор ва 422 киши ўлган. Германияда 33954 киши ушбу касалликка чалинган. Швецияда - атиги 2299, бу қўшни Норвегияга қараганда ҳам камроқ, деб ёзади The Daily Mail.\nДушанба куни Швециянинг собиқ давлат эпидемиологи, ЖССТнинг маслаҳатчиси Йохан Гизеке фуқароларни кўчаларга чиқишга ва тоза ҳаво билан нафас олишга, иссиқ кофе билан термос олиб, табиат қўйнига чиқишга чақирди. Унинг сўзларига кўра, соғлиқ учун уйларда қолиш жуда зарарли. Беларус давлати ҳам барча карантин турларидан воз кечган.\nШвеция коронавирус карантин Вабо Пандемия Махсус\n2608 09:30 17.04.2020\nШвед касалхонаси кексаларни реанимацияга ўтказмасликни тавсия қилди\n1158 23:29 09.04.2020\n1406 16:30 06.04.2020\nШвеция: мактабда ҳижобга рухсат берилди!\n2774 21:30 24.02.2020\nРўмол тақиқидан сўнг рўмол ўрайдиган қизларнинг сони кўпайди\n2262 14:20 19.02.2020


Telegram'даги ботини 150 минг долларга сотган талабанинг ҳикояси - 15 Ноября 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2021-12-02, 2:16 PM\nГлавная / Bosh sahifa » 2021 » Ноябрь » 15 » Telegram'даги ботини 150 минг долларга сотган талабанинг ҳикояси\nTelegram'даги ботини 150 минг долларга сотган талабанинг ҳикояси\nТошкентдаги Вестминстер университети талабаси Камронбек Осимжонов TikTok-видеолардан «сув белгиси» (watermark)ни олиб ташлаш имконини берувчи Telegram-ботни ишлаб чиққани ва уни қандай қилиб Россия компаниясига сотгани ҳақида Spot’га ҳикоя қилиб берди («Дарё» эса ушбу ҳикояни ўзбек тилига ўгирди).\nКамронбек Осимжонов — TT Save Bot’ни ишлаб чиққан талаба\nСўнгги йилларда танишларим Instagram орқали пул ишлай бошлади, бу мени ҳам бефарқ қолдиргани йўқ. Охир-оқибат мен ҳам шунга ўхшаш нимадир қилиш — аккаунт очиб, уни танитиб, сўнг унда реклама сотиш ғояси ҳақида тинимсиз ўйлай бошладим.\nШу мақсад йўлида биринчи қилган ишим дастурлаш бўйича ўзимга ўқитувчи топиш бўлди. Устозим Руслан Йўлдошев менга ишни энг содда нарсалардан, масалан, Telegram-ботлар тайёрлашдан бошлашни таклиф қилди. Биз икки йилча бирга шуғулландик, у ҳамон менга кўмак бериб туради, ишланмалар ва бизнес бўйича маслаҳатларини аямайди.\nМенинг биринчи ишланмам YouTube’дан видео кўчириб оладиган бот эди. Мен уни ишлаб чиқиш ва ривожлантиришга ярим йилча вақт сарфладим, аммо у оммалашмади, чунки тармоқда шунга ўхшаш муқобил хизматлар етарлича эди.\nШундан сўнг мен 30 мингтадан обуначиси бор иккита Telegram-каналимни танитишга қарор қилдим. Бу каналларда ўша вақт энди-энди оммалаша бошлаган TikTok’дан олинган кулгили видеоларни эълон қилиб борардим.\nTikTok’дан кўчириб олинган видеоларда сервиснинг «сув белгиси» (логотипи) қолиб кетар, бу эса менга ёқмасди. Шунингдек, бу нарса канал фойдаланувчиларини ҳам сескантиради, чунки видео бошқа бировга тегишли экани кўриниб қоларди. Шу йўсинда видеодан «сув белгиси»ни ўчириб ташлайдиган TT Save Bot’ни тайёрлаш ғояси пайдо бўлди.\nАммо бундай бот ҳам тармоқда на биринчиси ва на охиргиси эди. Вазиятни яхшилаб ўрганиб, бир неча миллион обуначига эга икки асосий рақобатчим таклиф қилаётган хизмат беқарор экан, деган хулосага келдим.\nРақобатчиларимдан бирининг фойдаланувчилар базаси ҳаддан ташқари катта ва юкламага базўр бардош берарди, шунинг учун ҳам қай бир лаҳзада у ишдан чиқиб, шунчаки ишламай қолди. Оқибатда унинг фойдаланувчилари муқобил таклифни излай бошлади. Бу рақобатчим қулаган куни менинг ботим обуначилари сони 50 мингга кўпайди.\nИккинчи рақобатчим эса бот номида трейдмарк (савдо белгиси) бўлгани боис — яъни, унинг номида «TikTok» сўзи ҳам бор эди — фойдалувчиларни йўқота бошлади. Бу тақиқланган услуб — ботни савдо белгисини қўшиб номлаб бўлмайди, шу боис бот устидан шикоят қилинган ва у Apple фойдаланувчиларига кўринмайдиган бўлиб қолган.\nШундай қилиб, икки ой ичида иккита йирик рақобатчи бозордан чиқиб кетди, бироқ улар таклиф қилган хизматга талаб катталигича қолаверади. Мен ўз ботимни эски Telegram-каналларимда реклама қила бошладим, дўстларимдан шу ботга обуна бўлишни илтимос қилдим. Бир йил ичида ботим фойдаланувчилари сони 4,6 миллионгача кўпайди, бот сотилаётган вақтда (2021 йилнинг сентябрида) эса ботга ҳар куни ўртача 20 минг фойдаланувчи қўшилаётган эди. Бу жуда яхши кўрсаткич.\nОрадан маълум фурсат ўтиб, турли мамлакатлардаги фойдаланувчилар ботга бошқа тилларни ҳам қўшишни илтимос қилиб ёза бошлади, чунки бот бу вақтгача фақат рус ва ўзбек тилларида ишларди. Ботга босқичма-босқич инглиз, испан ва индонез тилларини қўшдим ва унинг шу тилларда сўзлашувчи аудиторияси фаол ўсаётганини кўрдим. TikTok’даги аккаунтимнинг локациясини ўзгартириб, бот бошқа мамлакатларда қанчалик кўп тилга олинаётганини кузатдим — билсам, ботни хорижий блогерлар ҳам тавсия қила бошлаган экан.\nБотларга реклама жойлаштириш жуда қулай ва самарали. Менинг ботимга ҳар куни 400 минг фаол фойдаланувчи кириб, ҳар бири ўртача 10 та видео юклаб оларди. Бу монетизация қилишга арзийдиган ажойиб статистика. Пул ишлаш (монетизация қилиш)нинг бир неча йўли бор:\nМажбурий обуна. Бунда сиз реклама берувчининг Telegram-каналига обуна бўлмасдан туриб, ўзингизга керакли видеони юклаб ололмайсиз;\nОммавий хабарнома. Бу шаклдаги реклама бот лентасидаги оддий эълондан иборат бўлади;\nМажбурий томоша. Бунда сиз ботга «сув белгиси» бор видеони юборасиз — бот эса жавобан сизга «сув белгиси» йўқ видеони беради. Сиз бу файлни остига реклама эълони бириктирилган ҳолда қабул қиласиз. Бу реклама тури оддий постдан кўра самаралироқ. Тайёр видеони кўчириб олаётган фойдаланувчилар бу рекламани албатта кўради, оддий реклама пости эса кўпинча эътибордан четда қолиб кетади.\nБотдаги битта реклама постининг нархи 20 минг рубль (15 ноябрь ҳолатига — тахминан 2,9 миллион сўм ёки 275 доллар) эди. Бундай катта аудитория учун бу жуда паст нарх, шу сабабли мени бозорнинг демпфери деб ҳам аташарди, аммо топаётган даромадим мени қониқтираётганди.\nБотнинг ўзини тайёрлаш узоғи билан бир ҳафта вақт олади. Лекин TikTok’дан «сув белгиси» йўқ видеоларни тортиб олиш усулини тез-тез ўзгартириб, янгилаб туриш керак. Мен буни ҳар ҳафта кузатиб, керакли тузатишларни киритиб борардим — асосий қийинчилик, кўп куч ва маблағ талаб қиладигани ҳам шу эди — барқарорликни сақлаб туриш учун янги серверлар олишга тўғри келарди. Бошида сервер харажатлари 10 доллар эди, кейинчалик улар 50 долларгача ўсди.\nБир куни TikTok тизимни шундай ўзгартирдики, бот 3-4 кун ишламай қолди. Бу вақтда на мен, на рақобатчиларим тизимни яна айланиб, «алдаб» ўтиш имконини берадиган янги усулни топа билди. Мен обуначиларимни йўқотишни хоҳламасдим, шу боис рақобатчиларимдан кўра тезроқ, биринчи бўлиб ечим топишим, вазиятдан чиқишим керак эди.\nШунда муаммонинг ечимини 400 долларга сотиш рози бўлган хорижлик мутахассисларга дуч келдим, аммо тўлов қилишим билан улар йўқолиб, аккаунтларини ҳам ўчириб ташлади. Оқибатда ҳаммасини ўзим қилишимга тўғри келди ва бошқаларни ортда қолдиришга муваффақ бўлдим.\nХаридорларни қандай излаб топганимиз ҳақида\nБиринчи ботимни атиги 3000 долларга сотганман — у аудиоёзув асосида мусиқани аниқлаб, номини чиқариб бера оларди. Харидор менга ўзи алоқага чиққан. Мен шу келишувим ҳақида устозимга айтганимда, у «сал шошибсан-да», деганди. Чунки мен юқорироқ нарх ҳам айтишим мумкин эди, боиси ботлар орқали реклама қилиш каналлардаги рекламадан самаралироқ. Ана шу савдодан сўнг мен Telegram-ботларга катта талаб борлигини тушуниб етгандим.\nХаридор ҳақида. Менинг бот сотиб оладиган доимий харидорларим бор — булар россиялик мижозлар бўлиб, мен ҳозиргача уларга умумий ҳисобда 5 та бот сотганман. Бунгача нисбатан кичикроқ, масалан, видеодан мусиқани кўчириб олиш имконини берадиган (ботга видеони юборасиз, у бўлса сизга шу видеодаги мусиқани алоҳида ажратиб, қайтариб жўнатади) ботларни сотгандим.\nДоимий харидорларим бот ва каналларни сотиб олиб, бир вақтнинг ўзида уларни реклама йўли билан янада танитади, битта канал ё ботдаги трафикни бошқасига «ҳайдайди». Улар ҳозирги базаси билан янги канални икки кун ичида бемалол 10 минг жонли обуначи билан тўлдириб, сўнг шунинг ортидан пул топа олади.\n150 минг долларга сотиш қандай уддаланди?\nTikTok’нинг «сув белгиси»ни ўчириш имкониятига эга ботни сотишдан аввал устозим Руслан Йўлдошев билан бирга Newмах Technologies (MyTaxi, Express24, Workly, MaxTrack, TOKO) асосчиси Акмал Пайзиевдан ботимнинг нархи борасидаги фикрини билгимиз келди. Ўша вақтда ботда 4,5 миллион обуначи бор эди, бунинг ортидан у ойига 10 минг доллар пул келтира оларди. Шундан келиб чиқиб, Акмал Пайзиев ботни 200 минг долларга баҳолади.\nБиз харидорлардан якуний нарх сифатида 150 минг доллар сўрадик. Бу катта сумма, шунинг учун ҳам мен устозим билан бирга харидор ва унинг юристи билан юзма-юз учрашиш, ботга эгалик ҳуқуқларини расман сотиш учун Уфага бориб келдик.\nНега сотдим? Соҳадаги бир йил ичида бироз зерикиб қолдим, бундан ташқари бир неча бот билан ишлаш яхшигина куч ва вақтни олиб қўяётган эди.\nTikTok шундай бир янгиланиш қиладики — шундай бўлишига эса шубҳа йўқ — охир-оқибат мен уни барибир айланиб ўта олмайман. Худди шу воқеа юз бериши билан эса бот ишламай қолади. Мана шуни ҳам ҳисобга олиб, мен ботни сотишга қарор қилдим.\nҲозир кейинги босқичга кўтарилишни, масалан, бизнес учун бирор фойдали мобил дастур ёки дастурчилик фаолиятимнинг бошида хоҳлаганимдек бирор ўйин ишлаб чиқишни истардим.\nКатегория: HIKOYALAR / ХИКОЯЛАР | Просмотров: 92 | Добавил: #ahborot, #news, #newsuz, #Yangiliklar, #habarlar, #xabarlar, #Yangilik, #новости, #uznews | Рейтинг: 0.0/0


Гитара чалишни ўргатадиган гаджет яратилди | Terabayt.Uz\nМавлон Марасулов 28 Ноябрь, 2016 18:14\nFretX номли француз стартапи гитара чалишни ўргатадиган ақлли гаджетни ишлаб чиқди, деб ёзмоқда hi-tech.mail.ru. Гаджет ҳар қандай 6 та торли чолғу асбобига мос тушиши мумкин. Ҳозирда Indiegogo платформасида лойиҳани амалга ошириш учун маблағ йиғиб бўлинган.\nГаджет атайин ўнақайлар ва чапақайларга мослаштирилган бўлиб, маълумотларни смартфондан Bluetooth орқали қабул қилади. Композициядаги ижро қилиниши керак бўлган аккордларни билдириш учун грифада қизил ва кўк диодлардан фойдаланилади. Батареяси тахминан 48 соатга етиши маълум қилинган. Гаджетнинг мобил иловасида 93 аккорда чалинадиган минглаб композициялар ўрин олган.\nГаджетнинг нархи 49 доллар, 2017 йилнинг май ойида сотувга чиқарилиши режалаштирилган.\nVLC медиаплеерида 360 градусли видеоларни кўриш мумкин бўлади


Ўзбекистон ҳукумати иқтисодиётни ривожлантириши учун ислоҳотларни давом эттириши зарур. Бироқ имтиёзли ва умуман кредитлар тақдим этишни камайтириш талаб этилади. Бу келаси йилда инфляция даражасини назорат қилишда ёрдам беради. Халқаро валюта жамғармасининг Яқин шарқ ва Марказий Осиё департаменти директори маслаҳатчиси Альберт Эгер шундай фикрларни билдирди, деб ёзади «Kun.uz».\nУнинг фикрича, мамлакатда қишлоқ хўжалиги ва ишлаб чиқариш соҳаларида иш ўринларини яратишга эътибор қаратиш баробарида имтиёзли кредитлар тақдим этишни камайтириш керак.\n«Ўзбекистоннинг қишлоқ хўжалиги ва ишлаб чиқариш соҳаларида кўпроқ иш ўринлари барпо этишга эътибор қаратиш лозим. Бу ишлар, яъни иш ўринлари яратиш масаласи ҳал этилганидан сўнг, галдаги вазифа нархларни либераллаштириш, эркинлаштиришдир. Шунинг баробарида давлат улуши катта бўлган корхоналар, компаниялар самарадорлигини оширишга ҳам жиддий эътибор бериш талаб этилади.\nИқтисодиётда ислоҳотларни ўтказишда муҳим вазифалардан бири, иқтисодиётга тўғридан-тўғри кредитлар ажратиш ҳажмини қисқартиришдир. Бундай кредитлар асосан давлат томонидан ва катта имтиёзлар билан тақдим этилмоқда. Имтиёзли кредитларни эса, йирик корхоналар иш ўрни барпо этишни важ қилиб олмоқда. Бироқ, менимча, имтиёзли кредитларни барқарор компаниялар олмоқда ҳамда улар етарли даражада ва кўп иш ўрни ташкил эта олишмаяпти», - деди Альберт Эгер.\nХВЖ экспертининг айтишича, мамлакатда инфляция даражасини назорат қилиш ҳам муҳим вазифалардан бири ҳисобланади.\n«Яна бир муҳим вазифа, бу инфляция даражасини назорат қилишдир. Ҳозирда Ўзбекистонда бу кўрсаткич 16 фоизни ташкил этаётган бўлса-да, йил охиригача, бу рақам 18 фоизга етиши мумкин. Таъкидлаш ўринлики, ҳозирги ҳолатда инфляциянинг юқори бўлиши ҳам унчалик қўрқинчли ҳолат эмас, чунки нархларнинг эркинлашишига эришиш керак. Шундай экан, олдинроққа назар ташлайдиган бўлсак, 2019 йилда ҳам инфляция юқори бўлади, деб тахмин қилиш мумкин.\nБунинг олдини олиш учун нима қилиш керак? Кредит тақдим этишни қисқартириш керак бўлади. Бугунги кунда кредитнинг иқтисодиётдаги улуши 44 фоизни ташкил этмоқда. Иқтисодиёт ўсиши 5 фоизни, кредит миқдори 44 фоизни, инфляция даражаси 16-18 фоиз бўлишини эътиборга олсак, айнан кредит беришни камайтириш билан инфляцияга босим ўтказиш мумкин бўлади.\nИккинчи масала, пул-кредит сиёсати билан боғлиқ. Марказий банк сентябр ойида қайта молиялаш ставкасини 14 фоиздан 16 фоизга оширди. Бироқ, келгуси йилда инфляция даражаси кутилганидан кўпроқ ошадиган бўлса, Марказий банк бу ставкани ошириш томонга қайта кўриб чиқиши талаб этилади.\nСўзимнинг якунида айтишим мумкинки, ислоҳотлар давом эттирилиши керак. Унинг натижасини кўриш учун кутиш, сабр қилиш керак. Иш ўринлари барпо этиш орқали фуқаролар турмуш даражасини ошириш лозим. Тўғридан-тўғри инвестиция киритиш учун инвестиция муҳитини такомиллаштириш зарур», - деди ХВЖ вакили.\nКиритилди: 19:27 09.11.2018. Ўқилди: 610 марта. Фикрлар сони: 0 та.\n43 йил ўтгач «Сеними, шошмай тур!» Зарарли деб топилга...


Мавзу: "Dell" - Terabayt.Uz\nDell янги Latitude 9000, 7000 ва 5000 лептопларини тақдим қилди\nLatitude 9000 моделлари Intel'нинг энг сўнгги 11-авлод процессорларидан фойдаланади.\nDell иккита мониторли ва мутлақо ўзгача конструкцияли ноутбук тайёрлаяпти!\nУшбу ноутбук йиғилганида клавиатурали блок ўртада, экран унинг икки ёнида қолади. Ёйилганида фойдаланувчи ҳар иккала дисплейини ўзига ёки улардан биттасини нариги томонга қаратиб ҳам қўйиши мумкин.\nЎзбекистонда сотилаётган барча ноутбуклар нархи (2018 йил 11 июль) – Olcha.uz’да Ўзбекистон бўйлаб БЕПУЛ етказиб берилади!\nOlcha.uz интернет дўкони Acer, Asus, Lenovo, HP ва бошқа ноутбук нархларини янада арзонлаштирди.\nAcer, Asus, Lenovo, HP ва Dell русумли турли ноутбукларнинг сўмдаги нархлари билан танишинг.\nDell симсиз қувват олувчи жаҳондаги илк ноутбукни сотувга чиқарди\n12 июлдан "2 таси 1 да" тамойили асосида ишлайдиган Dell Latitude 7285 жаҳондаги илк симсиз қувват олувчи гибрид ноутбуки сотувга чиқди.


Суртма, чой ва смузи: Грипп билан касалланганда асқатадиган 5 рецепт - Daryo\n19:41, 14.10.2021 18154\nАлбатта, ушбу табиий дармон воситалари вирус билан кураша олмайди, аммо улар нафас йўли инфекциясининг аломатларини енгиллаштиришга ёрдам беради.\nУшбу ичимлик иммунитет тизимини қўллаб-қувватловчи ва организмнинг инфекцияга чидамлилигини ошириш учун мўлжалланган. Бундан ташқари, смузи вазнга умуман таъсир қилмайди.\nлавлаги — 1 дона;\nолма — 1 дона;\nисмалоқ — 50 грамм;\nқорағат — 200 грамм;\nсув — 150 мл.\nМева ва сабзавотлар тозаланади. Уруғлари олиниб, майда бўлакларга бўлинади. Барча маҳсулотлар бир хил масса бўлгунга қадар блендерда аралаштирилади. Агар керак бўлса, бироз қайнатилган сув қўшилади.\nМалина анъанавий тиббиётда фойдаланиладиган энг машҳур иситмани туширувчи восита ҳисобланади. Резавор таркибида фойдали бўлган микро ва макроэлементлар мавжуд. Шунинг учун ЎРВИ билан касалланганда малинали чой жуда фойдали ҳисобланади. У ҳар қандай касаллик вақтида ичилса, дам олишга ёрдам беради.\nқора чой — 3—4 ош қошиқ;\nқуритилган ялпиз — 1 чой қошиқ;\nлимон пўсти — 1 чой қошиқ;\nмалина — 2—3 ош қошиқ;\nЧойнакка ялпиз, лимон пўсти ва чой солинади. Устидан 2—2,5 стакан қайноқ сув қуйилади. 10—15 дақиқа қайнатилади. Идиш ичидан чой барглари олиниб, малина солинади ва 7—10 дақиқа қайнатилади. Тайёр бўлгач, чой стаканларга қуйилади ва таъбга кўра асал қўшилади.\nУшбу суртма бурун оқиши ва йўтални даволашда ёрдам беради. Шунингдек, табиий маҳсулотлардан тайёрланади ва мутлақо зарарсиздир. Лекин аллергияга мойил кишилар эҳтиёт бўлиши лозим. Шунинг учун маҳсулотдан фойдаланишдан аввал мутахассис билан маслаҳатлашган маъқул.\nасал муми — бир бўлак;\nчаканда мойи — 50 мл;\nзайтун мойи — 15 мл.\nЧаканда мойи сув буғида қиздирилади. Шунингдек, уни бошқа ёғлар билан алмаштириш ҳам мумкин. Сўнгра унга зайтун мойи қўшилади. Ёғлар қайнамаслиги зарур. Устидан асал муми қўшилади. Маҳсулот тўлиқ эригандан сўнг яхшилаб аралаштирилиб, шиша идишга қуйилади. Тайёр бўлган малҳамни музлаткичда 10 ойгача сақлаш мумкин. Уни йўталда оёққа, кўкрак соҳасига, елка қисмига ва бурун атрофига суриш мумкин.\nМаълумки, вирус ва бактериялар кислотали муҳитда йўқолади. Бундан ташқари, C витамини миқдори қанчалик юқори бўлса, грипп симптомлари тезроқ бартараф этилади. Бу исботланган ҳақиқат. Шунинг учун C витаминининг кони — цитрусларга мурожаат қилиш керак.\nқалампирмунчоқ — 5 дона;\nлимон — 2 бўлак;\nапельсин — 2 бўлак;\nлайм — 2 бўлак.\nИдишга чой ва қалампирмунчоқ солинади, устидан 1,5—2 стакан сув қуйиб қайнатилади. Чой барглари олиниб, мевалар қўшилади ва паст оловда қайнатилади. Чой стаканларга қуйилади, агар қуюқ бўлса, сув ёрдамида суюлтириш мумкин.\nЎзига хос таъмга эга чой томоқ оғришида жуда фойдали. Бундан ташқари, бурун битиши ҳамда шамоллашда терлашга ёрдам беради.\nкўк чой — 3—4 ош қошиқ;\nдолчин — 0,5 чой қошиқ;\nзанжабил — 10-15 грамм;\nёнғоқ, қизилмия, асал.\nЧой ва зираворлар аралаштирилиб, 1,5—2 стакан сувда қайнатилади. Сўнгра занжабил ва лимон қўшилади ва яна бироз қайнатилади. Чой барглари олиниб, қайноқ сув билан суюлтиради. Таъбга кўра асал қўшилади.\n12:52 Бугун 45\n12:36 Бугун 452\n12:05 Бугун 6192\n13:50, 16.01.2022 97536


ForexCopy тизими: Live Feed янгиланишлар тасмаси\nИнстаФорекс компанияси мижозлари қулай Live Feed тасмаси ёрдамида ForexCopy Трейдерларнинг битимлари бўйича охирги янгиликларни кузатиб боришнинг ажойиб имкониятларига эга бўладилар. Live Feedда ҳақиқий вақт режимида айни пайтда амалга ошириладиган битимлар турлари, танлаб олинган воситалар, лотнинг ўлчамлари, харид қилиш ва сотиш нархлари, олинган фойда ва зарарлар, ForexCopy Трейдерлар ифодалайдиган мамлакатлар тўғрисида қисқа маълумотлар акс эттирилади.\nForexCopy тўғрисида ТОП-5 трейдерлар Мониторинг Кўпинча бериладиган саволлар ForexCopy тафсилотларда Рўйхатдан ўтиш\nЯнгиликлар тасмасининг функционали ForexCopy-мониторинг ининг шахсий саҳифаларига ва Трейдерлар ҳисоб-варақларининг виджетларига тезда ўтишни амалга оширишга имкон беради. "Нусха олиш" тугмаси Трейдернинг Live Feed ида тақдим этилган битимлардан нусха олишга обуна бўлиш шаклига ўтиш учун хизмат қилади.\nТасмада ForexCopy Тизимда амалга оширилган барча операцияларнинг умумий оқимидан тасодифий тарзда танлаб олинган битимларнинг бир қисми эълон қилинади. Live Feed автоматик равишда янгиланади ва саҳифани қайта юклашни талаб этмайди.


Сальвадорда биткоин расмий тўлов воситаси сифатида тан олинди\n25 июн 2022, Тошкент вақти: 09:30\nКриптовалютани расмий тўлов воситаси сифатида тан олиш тўғрисидаги қонун 7 сентябрдан кучга кирди.\nСальвадор жаҳонда биткоинни расмий тўлов воситаси сифатида тан олган илк давлат бўлди. Бундан буён АҚШ доллари билан бир қаторда криптовалютада ҳам тўловларни амалга ошириш мумкин бўлади.\nКриптовалютани расмий тўлов воситаси сифатида тан олиш тўғрисидаги қонун 7 сентябрдан кучга кирди. Аввалроқ Салвадор икки транш орқали 400 та биткоин сотиб олганини билдирган. Қонун ташабусскори бўлган президент Найиб Букеленинг айтишича, биткоин инвестицияларни жалб қилишга хизмат қилади.\nКриптовалютани расмий тўлов воситаси сифатида тан олиш тўғрисидаги қонун Сальвадорда июнь ойида қабул қилинган эди. Аммо аҳоли орасида мазкур қонун норозиликларни пайдо қилди ва қатор намойишлар ўтказилди.\nНорозилар биткоин курсининг барқарор эмаслиги ортидан товламачилик қурбонига айланиб қолишларидан хавотир билдирмоқдалар. Пенсионерлар эса биткоиндан фойдаланишга рухсат берилгани ортидан уларнинг нафақалари миқдори камайиши мумкинлигидан ташвишда.


Россияга кираётган ўзбекистонликлардан хорижий паспорт сўралмайди\n25 ноябр 2020, Тошкент вақти: 10:06\nЎзбекистонликлардан Россияга киришда хорижий паспорт талаб қилинмайди. Бу ҳақда Podrobno.uz янгиликлар агентлиги Ўзбекистон Ички ишлар вазирлигининг Кириш, чиқиш ва фуқароликни расмийлаштириш бошқармасидан олинган маълумотга таянган ҳолда хабар тарқатди.\n“Бизнинг биометрик паспортлар Россия Федерацияси ҳудудида яроқли, Россия чегарасидан ўтиш учун бошқа ҳеч қанақа қўшимча ҳужжат талаб қилинмайди”, дея келтиради бошқарма вакили сўзларини Podrobno.uz.\nЎзбек расмийлари ўзбекистонликлар хорижга, шу жумладан, Россия ёки МДҲнинг бошқа мамлакатларига ҳам фақат биометрик паспорт билан чиқишлари мумкинлигини қўшимча қилганлар.\nЭслатиб ўтамиз, 2015 йилнинг 1 январидан Россияда МДҲ мамлакатлари фуқароларини мамлакатга фақат хорижий паспортлар билан киритиш ҳақида қарор кучга кирган. Аммо бу қарор Божхона Иттифоқи ва Ягона иқтисодий ҳудудга қўшилган давлатлар фуқаролари учун дахлдор эмас. Божхона Иттифоқига Россия, Беларусь ва Қозоғистон киради. Шу йилнинг май ойидан эса унга Қирғизистон ҳам қўшилиши кутилмоқда. Шу сабабли, хабарларга кўра, Россияга киришда қирғизистонликлардан ҳам хорижий паспорт сўралмайди.


Galaxy S10 Lite тақдимотдан аввал Geekbench’да тест топширди. Уят, Samsung, уят!.. - Terabayt.Uz\nGalaxy S10 Lite тақдимотдан аввал Geekbench’да тест топширди. Уят, Samsung, уят!..\nSamsung компанияси жорий йилнинг февралида Galaxy S10 туркумидаги смартфонларини тақдим этиши кутилмоқда. Улардан иккитаси аввалроқ бенчмаркда текшириб кўрилган эди.\nЭнди эса Samsung Galaxy S10 Lite биринчи марта энг машҳур ва ишончли бенчмарклардан бири – Geekbench сервисида имтиҳон топширди. Маълумотлар базасида қайд этилганидек, у энг илғор Snapdragon 855 процессори, 6 гигабайтлик тезкор хотира ва Android 9.0 Pie тизими билан таъминланган.\nЛекин мазкур смартфоннинг самарадорлик кўрсаткичлари ҳайратланарли даражада паст чиққан! Якка ядроли тестда у 1986 балл олган бўлса, барча ядролар иштирокидаги синовда 6266 балл тўплаган, холос.\nМана, Samsung Galaxy S10 Lite натижалари қуйидагича:\nЭҳтимол, Geekbench’да унинг якуний намунаси эмас, балки ҳали охирига етмаган прототипи текшириб кўрилгандир. Лекин барибир Snapdragon 855 чипли смартфон учун юқоридаги кўрсаткич ўта уятлидир. Масалан, худди шу чипга асосланган Sony Xperia XZ4 мазкур бенчмаркда 12 800 балл олган. Тўғри, японларнинг смартфони 8 гигабайтлик «оперативка»га эга, аммо бу 2 гигабайтгагина юқори, бенчмарк натижаларида орадаги фарқ эса нақ икки баравар-да!\n#Geekbench #Samsung #андроид смартфон #бенчмарк #тест #Samsung Galaxy S10 Lite


Ўзбекистон, 26 сентябр 2004\n25 август 2019, Тошкент вақти: 07:37\nякшанба 26 сентябр 2004\n“Собиқ маҳбусалар озодликда ҳам ўзини эркин ҳис этмайди”\nСаида Бугунги кунда Ўзбекистонда аёллар учун ягона колония мавжуд. “Озодлик” мухбири ушбу колониянинг собиқ маҳбусаси билан қамоқхона шароити ва ундан кейинги ҳаёт ҳақида суҳбатлашди.\nКотибанинг боши танасидан жудо қилинди\nТурғунбек Хабарларга қараганда, Андижонда вилоят ҳокимининг котибаси 28 ёшли Раъно Мусаввирова ваҳшийларча ўлдирилган. Жиноятчи (ёки жиноятчилар) уни пичоқлаб, бошини танасидан жудо этган.\nСимферополда Ўзбекистоннинг собиқ вазири ўлдирилди\nСаида Хабарларга кўра, Симферополда қрим-татар халқи қурултойи асосчиларидан бири Сервер Амиров ўлдирилган. Бу шахс бир вақтлар Ўзбекистон қурилиш вазири лавозимида хизмат қилган. Маълум бўлишича, С.Амиров ва унинг хотини Алие ўз уйида пичоқлаб кетилган.\nҲаққулободни зах бости\nСўнгги вақтларда Фарғона ва Наманган вилоятларининг айрим ҳудудларида ер ости сувларининг кўтарилиши кузатиляпти. Натижада аҳоли ўртасида касаллик кўпайиб, экин майдонлари, боғ-роғлар ишдан чиқмоқда.


Жорий йилнинг 27 октябрь куни "You tube" ижтимоий тармоғи орқали “КАМБАҒАЛ ДОДИНИ КИМ ЭШИТАДИ? БОЙНИ ЗАМОНИ КЕЛДИ ХОРАЗМДАН АДОЛАТ КИДИРАМИЗ” номли видеомурожаат тарқалди. Ушбу ҳолат юзасидан олиб борилган ўрганиш натижаларига кўра қуйидагиларни маълум қиламиз.\nЖорий йилнинг 26 октябрь куни "You tube" ижтимоий тармоғи орқали “ХОРАЗМ ГУРЛАН ФЕРМЕРИДАН ПРЕЗИДЕНТГА МУРОЖАТ!” номли видеомурожаат тарқалди. Ушбу ҳолат юзасидан олиб борилган ўрганиш натижаларига кўра қуйидагиларни маълум қиламиз.\nЗУЛФИЯ НОМИДАГИ ДАВЛАТ МУКОФОТИ ТАНЛОВИНИНГ ТУМАН БОСҚИЧИ ЎТКАЗИЛДИ\nГурлан туман маданият уйида Зулфия номидаги Давлат мукофоти танловининг туман босқичи бўлиб ўтди.\nСУЮЛТИРИЛГАН ГАЗДАН ФОЙДАЛАНИШ ҚОИДАЛАРИГА АМАЛ ҚИЛАЙЛИК\nСуюлтирилган газдан фойдаланишга доир ҳавфсизлик қоидаларини аҳолига тушунтириш бўйича “Гурлантумангаз” газ таъминоти бўлими томонидан кенг миқёсда тарғибот ишлари олиб борилмоқда. Газ баллони билан плита орасидаги масофанинг камида 1,5 метр бўлиши ва улар бири-бирига фақатгина махсус ичи ип матоли резина шланг билан уланиши каби бир неча оддий қоидалар истеъмолчиларга етказилмоқда. Айниқса, газ баллонидаги носозликни фақат мутахассис устагина бартараф қила олиши, баллонни билиб-билмасдан тузатишга уриниш ўта аянчли оқибатларга олиб келиши мумкинлиги таъкидланмоқда.\n2020 йил 25 октябрь куни "You tube" ижтимоий тармоғи орқали “Ёрдамга муҳтож аёлларга берилаётган уй-жойлар кимларга берилди?” номли видеомурожаат тарқалди. Ушбу мурожаат юзасидан туман ҳокимлиги томонидан тегишли ташкилотларни жалб қилган ҳолда ўрганиш ишлари олиб борилди. Ўрганиш натижаларига кўра қуйидагиларни маълум қиламиз.\nBilamizki,bugungi kunda mamlakatimiz miqyosida katta ijtimoiy-iqtisodiy jarayon - aholini ro‘yxatga olish tadbirini o‘tkazishga keng ko‘lamdagi tayyorgarlik ishlari olib borilmoqda. Mazkur tadbirning ko‘lamdorligi va ahamiyati uni o‘tkazishga doir me’yoriy-huquqiy hujjatlarning qabul qilinishi bilan ham anglanadi. Xususan, O‘zbekiston Respublikasi Prezidentining 2019 yil 5 fevraldagi “O‘zbekiston Respublikasida 2022 yilda aholini ro‘yxatga olishni o‘tkazish konsepsiyasini tasdiqlash to‘g‘risida”gi PF-5655-son Farmoni qabul qilindi.\nАссалому-алайкум ҳурматли депутатлар, сессия иштирокчилари! Муҳтарам Президентимиз томонидан жорий йилнинг 16 октябрь куни ўтказилган видеоселектор йиғилишида озиқ-овқат маҳсулотларининг арзон ва етарлилиги халқ розилигининг асосий омилларидан бири бўлишини таъкидлаб ўтдилар. Бугунги кунда коронавирус пандемияси вақтида дунёдаги деярли барча давлатларда иқтисодий инқизор юзага келаётганлиги сабабли, биринчи навбатда аҳоли истеъмоли учун озиқ-овқат маҳсулотларига бўлган талаб кўпаймоқда.\n“Олий таълим муассасаларига қўшимча давлат гранти асосидаги қабул кўрсаткичлари доирасида хотин-қизларга танловда иштирок этиш учун тавсиянома бериш ва уларни ўқишга қабул қилишни ташкил этиш тартиби тўғрисида”ги Низомда белгиланган мезонларга асосан Гурлан тумани Маҳалла ва оилани қўллаб-қувватлаш бўлими томонидан тавсиянома берилган 3 нафар қизларимиз ўтказилган тести синовларида юқори балл тўплаб, олий таълим муассасаларига давлат гранти асосида ўқишга қабул қилиндилар.\nАрзон кўп квартирали уйлар замонавий турмушнинг барча қулайликларини ўзида мужассам этиши билан биргаликда шаҳарларимиз кўркига кўрк қўшмоқда.\nДарҳақиқат, она тили инсон туғилиши биланоқ унинг қулоғига, қалбига она алласи билан киради. Мунис оналаримиз алларида тилимизнинг латофатию жозибадорлиги, улуғворлигию жўшқинлиги мужассам. Она тили она алласи билан қалбимизга кириб мисоли нақш каби битилади. Уни энди қалбдан ўчириш беимкон. Кимдир бир неча йиллар хорижда яшаб, ўз тилини унутган бўлса ҳам, қаердадир она тилидаги сўзларни эшитиб қолса, бир сесканиб тушиши аниқ. Қалбининг туб-тубида милтиллаб турган она тили соғинчи яна қайта аланга олиши шубҳасиз.


Наманганда ихтисослашган боғча тарбияланувчиси куйиш сабабли нобуд бўлди - Anhor\nAnhor Все посты Наманганда ихтисослашган боғча тарбияланувчиси куйиш сабабли нобуд бўлди\nНаманганда ихтисослашган боғча тарбияланувчиси куйиш сабабли нобуд бўлди\nДавлатобод тумани мактабгача таълим бўлими тасарруфидаги 31-сонли кўп тармоқли ихтисослаштирилган мактабгача таълим ташкилотида тарбияланаётган, 2015 йилда туғилган У.Ҳ. шу йил 5 февраль куни эҳтиётсизлиги оқибатида боғча иссиқ сув тизимидаги жўмракни очиб юборган. Бунинг оқибатида 2-даражали 65 фоиз куйиш билан тан жароҳати олиб, вилоят кўп тармоқли болалар шифохонасига ётқизилган. Бу ҳақда UzNews нашри ЎзАга таянган ҳолда хабар беради.\nМазкур ҳолатга тергов йўли билан баҳо бериш зарурияти туғилгани сабабли, Ўзбекистон Республикаси Жиноят кодексининг 116-моддаси 3-қисми, 207-моддаси 1-қисми билан жиноят иши қўзғатилиб, вилоят прокуратураси томонидан тергов ҳаракатлари олиб борилмоқда.\nБош саҳифадаги скрин: “Яндекс карты”


Таниқли ўзбек режиссери Зулфиқор Мусоқов “Киношок”да бош соврин олган Умид Ҳамдамов ва актриса Феруза Саидоваларни табриклади.\nТОШКЕНТ, 10 сен – Sputnik. Ўзбекистоннинг энг атоқли режиссерларидан бири Зулфиқор Мусоқов, Россиянинг Анапа шаҳрида бўлиб ўтган кинофестивалда бош совринни қўлга киритган ўзбекистонлик киночиларни табриклади.\nРоссиядаги кинофестивалда Ўзбекистон фильми Гран При соҳиби бўлди\n“Ёш ҳамкасабам Умид Ҳамдамовни бош соврин билан ва актрисамиз Феруза Саидовани – “Иссиқ нон” фильмида ижро этилган энг яхши аёл актриса соврини билан чин юракдан табриклайман. Ўзимизнинг “Ўзбекфильм” студияси билан мағрурланаман, Ураа!!! Улар ҳақиқий, таъмагир эмас! Янги ишларингизда омад тилайман!”, - деб ёзган режиссер.\nЭслатиб ўтамиз, 1-8 сентябр кунлари Анапада бўлиб ўтган “Киношок” фестивалида ўзбекистонлик режиссер Умид Ҳамдамовнинг “Иссиқ нон” фильми бош совринга сазовор бўлган эди. Ундан ташқари фильм композитори Тоир Қўзиев энг яхши фильм композитори совринига ҳам эга бўлган эди.\n“Қамчиқ” довонида юк машинаси жарликка қулаши оқибатида 28 ёшли ҳайдовчи ва 23 ёшли йўловчи ҳалок бўлди.\nТОШКЕНТ, 9 июл — Sputnik. “Қамчиқ” довонида юк машинаси жарликка қулаши оқибатида икки киши қурбон бўлди. Бу ҳақда ИИВ ҳузуридаги Тергов департаменти хабар қилмоқда.\nЙўл-транспорт ҳодисаси 08 июль куни соат 07:30 да Поп тумани ҳудудидан ўтувчи “Тошкент-Ош” автомобиль йўлнинг 223 километрида бўлган. Цемент юкланган “Isuzu” машинаси ҳайдовчиси 28 ёшли Ж.Ж. “Тошкент” йўналиши бўйлаб ҳаракатланаётиб бошқарувни йўқотган. Сўнгра йўлнинг қарама-қарши томонига чиқиб кетиб, жарликка ағдарилиб кетган.\nОқибатда автомашина ҳайдовчиси Ж.Ж. ва йўловчиси 23 ёшли Ш.Ж.лар тан жароҳатлари олиб, ҳодиса жойида вафот этганлар.\nМазкур ҳолат юзасидан Жиноят кодексининг 266-моддаси 3-қисми “а” банди билан жиноят иши қўзғатилган.


13:35 24.11.2017 (Янгиланган 13:49 24.11.2017) Ҳавола олиш\n22 ноябрь куни таниқли кино ва театр актёри Шуҳрат Нуралиев 37 ёшида ҳаётдан кўз юмди\nТОШКЕНТ, 24 ноя — Sputnik. Ўзбекистонликлар Шуҳрат Нуралиев вафоти муносабати билан ҳамдардлик билдиришмоқда.\nЖумладан, ўзбек қўшиқчиси ва актрисаси Райхон Ганиева Facebookдаги ўз саҳифасида Шуҳрат Нуралиев вафоти муносабати билан "жойлари жаннатда бўлсин" деган изоҳ қолдирган.\nШунингдек, бошқа фойдаланувчилар ҳам ўз ҳамдардлик изоҳларини ёзишган.\nUmid Zokirov "яна жудолик! Айни кучга тулган, ижод қиладиган пайт! Шухрат Нуралиев бугун бу фоний дунёни тарк этди! Ажойиб комик актёр, ҳам саҳнада ҳам кинода ўз файзи билан мухлисларни қойил қолдирган, жуда кўнгли тоза, бировга зиёни тегмайдиган чин инсон эди"- деб изоҳ ёзган.\n"Қалби тозза пок инсон эдилар, ҳаммамизни юзимизга табассум улашардилар", — деб ёзган Shavkat Usmanov.\n"Ишонгинг келмайди, кеча бор одам бугун йўқ. Кино ленталари, экранларда, мухлислари қалбида абадий яшайди", — деб ёзган Dilfuza Jurayeva.\n"Дили пок беғубор йигит эди. Охирати обод бўлсин", — Нурилло Аббосхон Ғозиев.\n"Охиратлари обод бўлсин! Оила аъзоларига, дўстларига ва мухлисларга сабр" — деб ёзган Nargis Djurabayevna.\nЭслатиб ўтамиз, яқиндагина 37 ёшини қарши олган таниқли актёр — Шуҳрат Нуралиев ўзини режиссёр сифатида синаб кўришга улгурган эди. Кино мухлислари қалбидан жой олган "Лафз" картинаси айнан унинг ижод маҳсули экани кўпчиликка маълум.\nНуралиев "Осмондаги болалар", "Девона", "Улфатлар-2", "Янги бой", "Севгинатор-2", "Зарб" фильмларидаги такрорланмас образлари билан томошабинлар меҳрини қозонган эди. Бундан ташқари, Нуралиев 5 та фильмни режиссёр сифатида суратга олганди.\nМарҳум сўнгги пайтларда "Жассар театр шоу" хусусий театрида бош режиссёр сифатида ишлаб келаётганди.\nSputnik Ўзбекистон таҳририяти Шуҳрат Нуралиевнинг яқинларига чуқур ҳамдардлик билдиради.


Ўзбекистонлик тадқиқотчи: Ислом Каримов 87 йил яшаши керак эди – Mazmun.Uz\nЎзбекистонлик тадқиқотчи: Ислом Каримов 87 йил яшаши керак эди\nот designer · 07.11.2016\nБ) ўртача тарбия билан 85;\nВперед Абдулла Орипов билан боғлиқ таъсирли ҳаётий воқеа\nНазад “Агар президент бўлсам, ҳеч қаерда демократия ўрнатмайман”\n"Бу фикрлар Одил Аҳмедовга умуман ярашмади"\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\tИслом Каримов ҳақида ҳайдовчиси айтган ҳақиқат\tСелфидан беҳаёликкача: Зарина Низомиддинова нега бундай суратга тушди? (фото)\tШавкат Миромонович Мирзиёевнинг оила аъзолари билан тўлиқ танишинг (фото).\tШов-шув: Бош Вазирга эр сўраб мурожаат қилишгани ёлғон экан\tАрзон уйларнинг нархи маълум бўлди\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tСергелидаги "уй-жой" машмашаси: Мирзиёевнинг буйруғи ўйинчоқми?\tОтасининг хонанда Шаҳзодага уйланаётганини эшитган Лола бунга қандай муносабат билдирган?\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19560 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t14066 0 26.10.2016\tИслом Каримов ҳақида ҳайдовчиси айтган ҳақиқат\t13145 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8341 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t8100 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7826 0 26.02.2017\t“Зуҳра Солиева Зокир Очилдиевга турмушга чиқди”\t7235 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6888 0 03.03.2017\tПутиннинг асл ниятини фош этишди. Қойил-е!\t5681 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4331 0 19.01.2017\tFacebook\tFacebook


Вакцина натижасида шаклланган иммунитет коронавирусга чалингандан кейин юзага келадиган иммунитетдан кучлироқ бўлади, дея маълум қилди Калифорния университети профессори Шароф Тугизов.\nЎзбекистонда ўтган 2020 йилда аҳолининг катта қисми коронавирусга чалиниб соғайгани ҳақида норасмий тахминлар айтилаётган эди. Йил охирига бориб касалланиш ҳолатлари кескин камайиб кетгани жамоавий иммунитет шаклланганининг белгисидек кўринган эди.\nБироқ орадан ярим йил ўтиб, COVID-19'нинг янги тўлқини кенг миқёсда авж олиб кетди. Калифорния университети профессори, вирусолог Шароф Тугизовнинг сўзларига кўра, айни пайтга келиб жамоавий иммунитет ғояси ечим бўла олмаслиги маълум бўлган.\n“Бошида шундай назария бор эди. Бу назария ишламади”, – деди Тугизов “Америка овози”га берган интервьюсида.\nПрофессорнинг тушунтиришича, коронавирусга чалиниб соғайган одамларда бу вирусга нисбатан шаклланадиган иммунитет кучли эмаслиги аён бўлмоқда.\n“Мана шу вазиятда вакцина керак. Нима учун? Вакцина коронавируснинг битта оқсилига нисбатан организмда иммунитет чақиради. Бу иммунитет вирусга чалиниб соғайгандан кейин пайдо бўладиган иммунитетдан кўра яхшироқ, чунки коронавируснинг 30та гени бор. Битта специфик генга қарши шаклланган иммунитет 30та генга қарши шаклланган иммунитетдан кучлироқ бўлади”, – деди профессор.\nШароф Тугизовнинг айтишича, вакциналар организмда коронавируснинг S генига нисбатан специфик сезувчанликни ҳосил қилади. Коронавирус айни шу ген (тож шаклидаги оқсил) ёрдамида инсон ҳужайрасига кира олади.\n“Ўтган йили коронавирусга чалиниб соғайган одамларга эмланиш зарурати бўлмаса керак, деган фикрда эдим. Бугун эса аксинча, чунки касалланиб чиққандан кейин шаклланадиган иммунитет жуда суст эканини кўряпмиз.\nУмуман, [нафақат SARS-CoV-2, балки бошқа кўплаб] коронавирусларга нисбатан одамларда шаклланадиган иммунитет кучли бўлмайди. Коронавирусларнинг пандемик бўлмаган тўртта бошқа штаммлари бор, уларга қарши иммунитет 1 йилга етар-етмас.\nМасалан, герпес вирусига қарши иммунитет бутун умрга етади. Коронавируслар эса, агар вакцина бўлмаса, кучли иммунитет чақириши қийин”, – дейди вирусолог.\nТугизов дунё миқёсида фойдаланилаётган 4-5 хил вакцинанинг самарадорлиги ва хавфсизлигига нисбатан ҳеч қандай шубҳага ўрин йўқлиги, 1 миллиарддан кўпроқ одам тўлиқ вакцина олиб бўлганини айтаркан, бу жараённи тезлаштириш зарурлигини таъкидлади.\nОлимга кўра, эмлаш суръати қанча суст бўлса, вируснинг вакциналар таъсир қилмайдиган янги штаммлари пайдо бўлиши эҳтимоли ҳам шунча кўп бўлади.\n“Агар ҳозир аҳоли тезроқ эмланмаса, вирус яна мутацияга учраши оқибатида ҳозирги самарали вакциналар 2-3 йилдан кейин самара бермай қолиши ҳам мумкин. Шунинг учун тезлик билан, 2 йил ичида оммавий иммунитетни шакллантириш керак.\nВирус аҳоли орасида қанча кўп тарқалса, унинг янгидан янги турлари пайдо бўлиши эҳтимоли ҳам шунча ошаверади”, – дейди Калифорния университети профессори.\nАҚШдаги ўзбек олими суҳбат давомида айтиб ўтган яна қатор фикрлар қуйида келтириб ўтилади.\nКоронавируснинг тўртта катта варианти\n— Вакциналар жуда яхши ишлаяпти, лекин вирус жуда тез ўзгаряпти. Бугунги кунда бутун дунёда тўртта катта варианти тарқаляпти: альфа “инглизча” вариант, бетта – “жанубий африкача” вариант, гамма – “бразилча” вариант, дельта – “ҳиндча” вариант.\nМана шу вариантларда вирус тўхтамасдан мутацияга учраяпти. Мутация – бу вируснинг хусусиятларидан. Бу вирус – ҳамиша ўзгарадиган вирус. Бахтга қарши, ёмон тарафга ўзгаряпти. Охирги чиққан “ҳиндча” варианти аввалги вариантига қараганда рецепторга боғланиши 2 баробар кучли ва 2 баробардан кўпроқ патология чақиради.\nВируснинг ёмон томонга ўзгариши хавотирли. Мутациялар вирусни кучсизлантирса, вирус йўқолиб кетади; лекин аксинча, мутациялар вирусни кучайтирса, унинг тарқалиши тезлашади ва кўпроқ ўлимга олиб келиши мумкин.\nБизда дастлабки in-vitro маълумотлар бор, уларга кўра, вакциналар дельта штаммига қарши ишлаяпти. Вакциналар натижасида ҳосил бўлган антитаначалар дельта вариантини лаборатория шароитида ўлдиряпти (одамлардаги маълумотлар ҳозирча йўқ). Бу – вакцина ишлаётганини кўрсатувчи жуда катта позитив янгилик.\nШунинг учун ҳозир эмланиш жуда муҳим аҳамиятга эга.\n“Вакцина олганлар орасида касалланиш ниҳоятда кам”\n— Эмланганлар ҳам коронавирус юқтиради, чунки ҳеч бир вакцина касалликдан 100 фоиз ҳимоя қилмайди. Бу ерда гап вакцинада эмас, одам организмида. Ёши 70дан юқори одамларда иммун ҳимояси яхши ишламайди, 80-90 фоиз одамларда кексайгани сари иммунитет сусайиб боради.\nВакцинага нисбатан организмининг реакциясига қараб, эмланувчиларни уч гуруҳга бўлдик, биринчиси – “non-responders”, яъни организми вакцинага нисбатан жавоб реакция билдирмайдиган, вакцинадан фойда кам бўлган одамлар. Бунинг сабаби – бундай инсонларнинг иммунитети суст бўлади, буларга – кексалар ва бирор касаллик сабаб иммунитети тушиб кетган кишилар киради.\nИккинчи гуруҳ эмланувчилар – “overactive responders”, яъни организмига вакцинага гиперактив реакция билдиради. Учинчи гуруҳ эса – “responders”, яъни вакцинага нормал реакция қиладиган, организми муайян вақт ўтиб антитаначалар ишлаб чиқарадиган одамлар гуруҳи, улар жами аҳолининг 80 фоиздан ортиғини ташкил этади.\nУчинчи гуруҳ эмланувчиларда вакциналар яхши ишлайди. Бугун эрталаб Сан-Францискодан келган маълумотларни таҳлил қилдик. Унга кўра, янги касалланганларнинг 96,4 фоизи вакцина олмаганлар экан.\nВакцина олганлар орасида касалланиш ниҳоятда кам. Шунинг учун ҳозир вакцинацияга жуда катта эътибор қаратиш керак, бу глобал масалага айланди. Вакцина бор бўлиб туриб, одамлар эмланмаса, бу – жуда катта муаммо.\nКасалликлар назорати маркази (CDC)га кўра, ҳозир АҚШда вакцинация даражаси паст штатларда касалланиш кўрсаткичлари ошяпти.\nИсроилни қаранг, бу давлат – жуда яхши намуна. Исроилда 80 фоиз аҳоли эмланди, касалланиш ҳолатлари ниҳоятда кам. Демак, вакцинани албатта олиш керак. Аҳолининг эмланмаслиги катта муаммоларни келтириб чиқариши мумкин.\n“Самараси 50 фоиз бўлса ҳам, жуда яхши вакцина деб ҳисобланади”\n— Вакцина 95 фоиз самарали деганда шуни ёдда тутиш керакки, бу рақамлар 3-босқич клиник синовлар вақтидаги натижаларга асосланган. Синов даврида эса асосан соғлом одамлар эмланган эди. Ҳозирги вазиятда эса бу кўрсаткич 95 фоиз бўлмаслиги мумкин. Чунки умумий массани эмлаганда, юқорида айтганимдек, вакцина қанчалик яхши бўлишидан қатъи назар, у айрим одамларда ишламайди.\nВакцина самарадорлиги 50-60 фоиз бўлса ҳам бу жуда яхши натижа. 90 фоиз самарадор бўлса, уни фантастик даражадаги яхши вакцина дейиш мумкин.\nУмуман, ҳозирда бутун дунёда аҳоли 5-6 хил вакцина билан эмланяпти, бу вакциналарда илмий жиҳатдан муаммолар йўқ. Лекин ҳозир интернетда ниҳоятда кўп ёлғон маълумотлар тарқаляпти.\nВакциналардан келадиган иммунитет қанча вақт сақланиб қолади, буни аниқлашга ҳали эрта. Чунки бунинг учун вақт керак.


Шаҳноза Шамсиддинованинг ҳаёти жиддий имтиҳон ва оғир синовлар билан ўтмоқда. Пахтачи туманидаги эҳтиёжманд оилалар учун қурилган кўп қаватли уйда истиқомат қилаётган бу аёлнинг икки нафар фарзанди ногирон.\nШаҳноза опа билан суҳбатлашганимизда, бугун йигирма тўрт ёшда бўлган ўғли ҳамда беш ёшга тўлган қизчасининг иккинчи гуруҳ ногирони эканлигини айтди. Ўғли Шуҳрат олигофрения (ақлий заифлик) хасталиги билан туғилган. Қолаверса, бошидаги ўсимта сабабли сўнгги йилларда ақлий ривожланишдан сезиларли орқада қолмоқда. Жами 40-50 тача сўзни билади.\nҚизи Ҳадича эса беш ёшга тўлди. Афсуски, у ҳам болалар бош мия фалажлиги хасталиги билан оғрийди. Мунтазам даволаниб туриши учун бу оиланинг имконияти бўлмаганлиги сабабли Ҳадичанинг бош мияси яхши ривожланмаяпти. Беш ёшга тўлса-да, гапиролмайди, юролмайди, қўл-оёқлари фалаж ҳолатда.\n“Тақдир, фарзандларим оғир хасталик билан туғилди. Аммо она доим курашиб яшар экан. Болаларимга давлат томонидан ажратиладиган маблағ уларни даволатишим учун етмаяпти. Доимий даромадим, ишим бўлмагани сабабли тез-тез рўзғорда етишмовчилик бўлиб қолади. Шу пайтларда фарзандларимни даволатишга имконият бўлмай, оила харажатларига ишлатаман. Етарлича маблағ орттиролмаганим сабабли болаларимни тажрибали шифокорларга кўрсата олмаяпман” дейди Шаҳноза Шамсиддинова.\nАёлнинг айтишича, фарзандларини мунтазам даволатиб туриши учун йилига 15-17 миллион сўм маблағ керак бўлади. Она ўзининг имконияти бўлмаганлиги сабабли, саховатли инсонлардан ёрдам сўрамоқда.\nМушкул аҳволда қолган бу оилага саховатли юртдошларимиздан кўмак сўраймиз. Аллоҳ ажрини берсин!\nПластик карта рақами:\n8600 0610 4680 6740 (Халқ банки, Шуҳрат Муҳаммадиев номида)\nСбербанкдан очилган пластик карта:\n4817 7601 7132 3623 (Қариндоши Нодиржон Умаров номида)\nШаҳноза Шамсиддинованинг телефон рақами: +998 99 0436179\nЯнгибозорлик фермер 40 тонна шолини хайрия қилди


Ургутда 5,5 минг янги иш ўрни ташкил этилади\n19:11 / 21.04.2017\n“Ургут” эркин иқтисодий зонанинг барпо этилиши минтақа иқтисодиётини янада ривожлантиришда муҳим аҳамиятга эга. Ушбу иқтисодий зона ҳудуддаги бой хомашё ва меҳнат ресурсларидан самарали фойдаланиш, янги иш ўринларини кўпайтириш, аҳоли бандлиги ва фаровонлигини оширишда муҳим аҳамият касб этади.\nПрезидентимизнинг жорий йил 12 январдаги “Ургут”, “Ғиждувон”, “Қўқон” ва “Ҳазорасп” эркин иқтисодий зоналарини ташкил этиш тўғрисида”ги Фармони эса мазкур соҳада олиб бориладиган ишларни янги босқичга олиб чиқди.\n“Ургут” эркин иқтисодий зонасида O‘zLiDeP Самарқанд вилоят Кенгаши томонидан, мазкур Фармонда белгилаб берилган вазифалар ижроси ҳамда жорий йилнинг 14-15 апрель куни муҳтарам Президентимизнинг Самарқанд вилоятига ташрифи доирасида “Ургут” эркин иқтисодий зонаси фаолиятини янада такомиллаштириш юзасидан билдирган фикр-мулоҳазалари ва кўрсатмалари тадбиркор ва ишбилармон доира вакиллари, ёшлар ва кенг жамоатчилик ҳамда депутатлар иштирокида ташкил этилган амалий мулоқотда атрофлича ўрганилди ва таҳлил этилди. Бу ҳақда O‘zLiDeP Самарқанд вилоят Кенгаши Матбуот хизмати раҳбари Бектош Шодиев Кун.uz’га хабар бермоқда.\nЭътироф этилганидек, Фармонга мувофиқ шу кунга қадар “Ургут” эркин иқтисодий зонасининг Ургут туманида "Ургут-1", Нуробод туманида "Ургут-2" ва Пастдарғом туманида "Ургут-3" ҳудудлари ташкил этилди. Ушбу ҳудудлар учун жами 816 гектар ер ажратилиб, уларни зарур муҳандислик-коммуникация инфратузилмаси билан таъминлаш ишлари бошлаб юборилган. Бугунги кунда енгил саноат, маиший техника, тиббиёт жиҳозлари, фармацевтика, чарм-пойабзал, канцелярия моллари, қурилиш материаллари ишлаб чиқариш бўйича лойиҳалар амалга оширилмоқда. Айни пайтда хорижий ва маҳаллий инвесторлар билан 2017-2018 йилларга мўлжалланган 83 лойиҳа тайёрланган, уларнинг 20 таси жорий йилнинг ўзида ишга туширилади.\nУмумий қиймати 250 млн. АҚШ долларни ташкил этувчи ушбу лойиҳалар тижорат банклари кредити ва таъсисчиларнинг маблағлари ҳисобидан молиялаштирилади. Натижада 5,5 минг янги иш ўрни ташкил этилади.\n– Жорий йилнинг иккинчи чорагида йилига 15 минг тонна 100 фоиз импорт ўрнини босувчи экспортга йўналтирилган полеуретан маҳсулотларини ишлаб чиқарувчи “DERKIM POLIURETAN URGUT” Ўзбекистон–Туркия қўшма корхонасини ишга туширилиши режалаштирилмоқда, – дейди “Ургут” эркин иқтисодий зонаси дериктор ўринбосари Ғайрат Абдурахматов. – Лойиҳа қиймати 6 млрд. 250 млн. АҚШ долларини ташкил этади. Ушбу янги корхона ишга туширилиши билан 65 та янги иш ўрни яратилади.\nАйни пайтда мазкур ҳудудда 40 саноат корхонаси, жумладан, 19 қўшма корхона фаолият кўрсатмоқда. Уларда 1 минг 200 га яқин киши иш билан таъминланган. Ўтган йили қиймати 157,5 млрд. сўмлик 20 турдан зиёд саноат маҳсулотлари ишлаб чиқарилди, экспорт ҳажми 10 млн. АҚШ долларидан ошди. Хусусан, бу ерда маҳаллий хомашёдан гилам ва гилам маҳсулотлари, синтетик тола, электр духовкалар, газ плиталари, бир марта ишлатиладиган пластик идишлар, полимер елим ва бошқа маҳсулотлар тайёрланмоқда.\nТадбир иштирокчилари “Ургут” эркин иқтисодий зонада фаолият кўрсатаётган корхоналар фаолияти, ишлаб чиқариладиган маҳсулот турлари билан яқиндан танишишди.


29 октябр 2020, Тошкент вақти: 00:57\n2015 йил охирида Тошкентдаги йирик супермаркетлар ҳам тақчиллик боис Coca-Cola харидига чекловлар жорий қилган эди.\nCoca-Cola Ichimligi Uzbekiston, LTD ширкати ўз асосий чанқовбосди ичимлиги бўлган Coca-Cola ишлаб чиқариш линияларини тўхтатди. 1¸5 литрлик елим идишдаги ичимлик чиқариш тўхтатиши ортидан¸ улгуржи савдодаги 0¸25 литрлик Coca-Cola яшигининг нархи 19400 сўмдан бирданига 31 минг сўмга кўтарилди. Озодлик боғланган завод расмийси таъмирлаш деб аталаëтган жараëннинг қанчага чўзилишини билмаслигини эътироф этди.\nОзодликка маълум бўлишича¸ Coca-Cola Ichimligi Uzbekiston, LTD ширкатининг Тошкент шаҳри Бектемир туманидаги мегазаводи¸ шунингдек¸ Наманган ва Урганчдаги ишлаб чиқариш корхоналаридаги Coca-Cola чиқариш линиялари ишдан тўхтаганига бир ойча бўлади:\n- Баклашкада умуман Coca чиқармаяпмиз. Наманган ҳам¸ Урганч ҳам тўхтаб қолган. Кичкина шида идишдагиси чиқаяпти бизда (Бектемирдаги заводда -таҳр.). Лекин унинг бир яшигига бир блок BonAqua ва бир блок Ice Tea қўшиб олиш керак. Маҳсулот йўқ бўлгани учун ҳозир янги шартномалар ҳам қилинмаяпти. Асосий маҳсулотимиз баклашкадаги Coca эди¸ ҳозир у йўқ. Линия реконструкция бўлаяпти. То линиялар қайта ишга тушмагунча¸ баклашкада Cola чиқмайди. Реконструкция қачон тугашини биз ҳам билмаймиз¸ деди Озодлик суҳбатлашган Coca-Cola Ichimligi Uzbekiston, LTD ширкатининг Тошкент шаҳри Бектемир туманидаги мегазаводи расмийси.\nЎзбекистонда ҳаво ҳарорати 30 даражадан ошиб¸ энг бозорбоп чанқовбосди ичимлик саналадиган Coca-Cola ишлаб чиқариш тўхтагани ортидан мамлакат бозорларида қаҳатлашган Coca-Cola нархи кескин кўтарилди.\n“Coca-Cola ичимлиги бирдан қимматлашиб кетди. Кимлардир завод вақтинча ишламаяпти¸ дейди. Завод нархи бир яшиги 19 400 минг сўм бўлса¸ оптомда кеча 31 мингга чиқиб кетди. Оптовиклардан сўрасам¸ бизга завод зўрлаб банаква (BonAqua) ва чой ичимлигини қўшиб бермоқда¸ дейди. Бир ой олдин оптовиклар 21 мингдан сотишарди. Ҳозир баклашкадаги умуман чиқмаяпти. Нарх кўтармайдиган бўлиб кетди”¸ дейди салқин ичимликлар чакана савдоси билан шуғулланувчилардан бири.\nCoca-Cola Ichimligi Uzbekiston ширкатининг Бектемирдаги вакили кичик шиша идишларда Coca ичимлиги ишлаб чиқариш давом этаëтганини таъкидлаганига қарамай¸ завод дистрибюторларидан бири¸ Ўзбекистонда бу ичимлик чиқариш умуман тўхтаганини билдирди:\n- Тошкентдаги завод омборида қолган шиша идишдаги колаларни ҳозир сув ва чой қўшиб сотаяпти. Ишлаб чиқариш вообше тўхтаган. Тошкент бозорларидан топса бўлар¸ лекин вилоятларда шишадагиям¸ баклашкадагиям йўқ. Қачон чиқишини бизга айтишмаяпти¸ деди Coca-Cola Ichimligi Uzbekiston ширкатининг жанубий вилоятлардан биридаги филиали ходими.\n2015 йил ноябрида ҳам Coca-Cola Ichimligi Uzbekiston ширкати Coca-Cola ишлаб чиқаришни тўхтатгани ортидан¸ янги йил арафасида маҳсулот нархи кескин ошгани кузатилган эди.\nFacebookдаги Потребитель.уз саҳифасида айрим истеъмолчилар Coca-Cola харидига Тошкент супермаркетларида шу кунларда жорий этилган чекловларга эътироз билдирди..\nҲар йил такрорланадиган бундай тўхташлар одатда “профилактика”¸ “реконструкция” сифатида тақдим этилади ва бундай “танаффус” пайтида заводнинг ўз омборидаги Coca-Colaга бозори юришмаган бошқа ичимликларини қўшиб¸ улардан қутулгани кузатилади.\nАйни пайтда¸ ўтмишда Coca-Cola Ichimligi Uzbekiston ширкатининг заводга ҳуқуқ тизимлари томонидан уюштирилган рейдлар пайтида ҳам фаолиятини вақтинча тўхтатгани кузатилган эди.\nCoca-Cola Ichimligi Uzbekiston, LTD маркази Атлантада жойлашган Coca-Cola ширкатининг франчайзи ҳисобланади.\nЎзбекистонда 1993 йилдан фаолият бошлаган бу ширкат аввалига президентнинг қудаси¸ АҚШ фуқароси Мақсудийлар оиласига қараган бўлса¸ Гулнора Каримова Мансур Мақсудий билан ажрашганидан кейин¸ бу ширкатни тўлиғича ўз назоратига олгани айтилади.\nУзоқ йиллар Каримова назоратида бўлиб келган Coca-Cola Ichimligi Uzbekiston ширкатининг икки собиқ бошқарувчиси Алишер Эргашев ва Шоҳруҳ Собиров¸ қолаверса ҳужжатларда ширкатнинг расмий эгаларидан бири бўлган Гаяне Авакянлар бугунга келиб Ўзбекистон прокуратураси томонидан оғир иқтисодий жиноятларда айбланиб¸ суд томонидан қамоққа ҳукм қилинган.\nГулнора Каримованинг ҳам махфий тарзда суратда судланиб¸ уй қамоғида сақланаëтганига оид норасмий хабарлар фонида¸ ҳозирда Coca-Cola Ichimligi Uzbekiston ширкатининг асл эгалари кимлиги жамоатчиликка сир бўлиб қолмоқда.\nЎзбекистонда Coca-Cola ишлаб чиқариш яна тўхтади


Актриса Аида Юнусова вафот этди » Muzlik.uz - O‘zbekiston yangiliklari\nЎзбекистонда хизмат кўрсатган артист Аида Юнусова 21 январь куни ҳаётининг 72-йилида оғир касалликдан вафот этди, деб хабар берди «Ўзбеккино» миллий агентлиги. Аида Юнусова 1948 йилда Марғилонда туғилган. 1970 йилда Тошкент давлат театр ва рассомчилик институтининг драма ва кино театри факультетини тамомлаган. Талабалигининг охирги йилида у «Кўр ёмғири» филмида бош ролга таклиф қилинди. Актриса узоқ вақт давомида турли роллар ижро этган. Жумладан, «Ажойиб хаёлпараст», «Чинор остидаги дуэль», «Оловли йўллар», «Олтин куз», «Меҳригиё», «Зулматни тарк этиб», «Карвон», «Анор», «Биринчи йўловчилар» картиналарида қатнашди.\nОбид Асомов вафот этди\nРежиссёр Мэлис Абзалов вафот этди


236. Туянинг закоти | Ислом Нури\n236. Туянинг закоти\n1644 марта кўрилган\nАллоҳ таоло яйловда ўтлаб юрадиган, сути ва насли учун боқиладиган туяларнинг закотини фарз қилди, Расулуллоҳ соллаллоҳу алайҳи ва саллам ушбу ҳадисда туянинг закот нисобини, фарз бўлиш шартларини белгилаб бердилар.\nЯйловда боқиладиган туялардан закот чиқариш фарз;\nТуялар сони 24 тага етгунча ҳар 5та туяга 1та қўй чиқарилади, 25тага етганда 1та бинт махоз берилади;\n36тадан то 45тагача 1та бинт лабун берилади;\n46тадан то 60тагача 1та ҳиққа берилади;\n61тадан то 75тагача 1та жазаъа берилади;\n76тадан то 90тагача 2та бинт лабун берилади;\n91тадан то 120тагача 2та ҳиққа берилади;\nБундан ортиғига ҳар 40тага 1та бинт лабун, ҳар 50тага 1та ҳиққа берилади.\n‹ 235. Яйловдаги қўйларнинг закоти юқорига 237. Закот бермасликнинг гуноҳи ›


Дунё заряд олмоқда. Кимё бўйича Нобель мукофоти кимларга, нима учун берилди?\nТехнология 21:33 / 10.10.2019 22129\nКимё бўйича 2019 йилги Нобель мукофоти олимлар Жон Гуденаф, Стэнли Уиттингҳэм ва Акира Ёсинога литий-ион батареяларини ишлаб чиқарганликлари учун берилди.\n«Ҳозирги кунда ушбу енгил, қайта қувватланувчи ва шу билан бирга кучли батарея исталган техника учун — уяли телефонлардан тортиб ноутбуклар ва электромобилларга қадар ишлатилади», - дея таъкидланган Нобел қўмитаси баёнотида.\nИлмий оламнинг олий мукофоти қайта ишланган ихтиро учун тақдим этилиши камёб ҳодиса.\nЛитий-ион батареяларни ҳеч қанақасига технологик янгилик деб бўлмайди — улардан фойдаланила бошланганига аллақачон ўн йиллар бўлди ва шунчалик кенг тарқалдики, сайёра аҳолисининг катта қисми уларни чўнтакларида ташиб юришибди дейилса муболаға бўлмайди.\nBBC'нинг рус хизмати ушбу ихтиро дунёни қандай ўзгартиргани ва нега айнан ҳозир Швеция илмий академияси томонидан тан олинганини қисқача (100та сўз билан) ва кенгроқ (500 сўзли) изоҳловчи мақолани эълон қилди.\nЭлектр қувватини сақлаш ва уни ихчам ҳолда ўзингиз билан олиб юришга имкон берувчи қурилмаларнинг аҳамияти катта.\nБатареялар барча симсиз электроникаларнинг ишлашини таъминлайди, улар ёрдамида биз ўзаро алоқа ўрнатамиз, ишлаймиз, ўқиймиз, мусиқа тинглаймиз ва янги маълумотлар ўрганамиз.\nБунда ҳар қандай батареянинг энг аҳамиятли хусусиятлари учта: унинг оғирлиги, ишлаш давомийлиги ва қайта зарядлаш имкониятининг сони.\nНобел мукофотининг янги лауреатлари томонидан ишлаб чиқилган литий-ион батареялари ушбу сифат меъёрларига мутлақо мос келади.\nУлар енгил, ихчам ва шу билан бирга жуда кучли — яъни катта миқдордаги қувватни тўплаш ва сақлашга қодир, шунингдек сифат жиҳатидан йўқотишларсиз минглаб қувватлантиришларга бардош бера олади.\nАйнан шунинг учун ҳам улар деярли барча мобил қурилмаларнинг ишлаб чиқариш жараёнида истисноларсиз қўлланиб келинмоқда.\nТасаввур қилиб кўринг-а, электр энергияси талаб этадиган ҳар қандай қурилма — тиш чўткаси ва уяли телефондан тортиб то электродрел, видеокамера ва автоуловгача —ҳеч қандай истисносиз фақат розеткадан, яъни стационар электр тармоғига уланган ҳолда ишласа, дунё қандай бўларди?\nЭнди атрофга назар ташланг ва замонавий инсонларнинг ҳаракатланиш эркинлиги уларнинг батареялари имкониятларига қанчалар боғлиқлигини тушуниб етасиз. Атрофимиздаги олам бу заряд оладиган оламдир.\nАлбатта, аккумулятор батареяларини, аниқроқ қилиб айтадиган бўлсак автоном қувват олувчи элементларни ихтиро қилган инсонлар Жон Гудэнаф, Стэнли Уиттенҳэм ва Акира Ёсино эмас.\nАммо айнан ушбу изланувчилар замонавий электрониканинг эҳтиёжларини қондириш учун уларни етарлича енгил, кучли ва ихчам қилиб тайёрлаб, мобил қурилмалар ишлаб чиқарувчилар учун янги уфқларни очиб беришган.\nИлк литий батареялар бозорда 1990-йилларнинг бошларида пайдо бўлишидан олдин бутун дунё XIX асрда ихтиро қилинган технологиялардан фойдаланар эди. Улар ҳозирга кунга қадар истеъмолда — лекин юмшоқ қилиб айтганда, мобил гаджетларни ишлаб чиқариш учун тўла мос эмас.\nАгар сиз бензин ёки дизел ёқилғисида ишловчи оддий автомобил аккумуляторини учратган (ёки уни кўтариб кўрган) бўлсангиз, гап нима ҳақида кетаётганини англайсиз.\nУшбу 150 йил олдин ишлаб чиқарилган қўрғошин-кислота батареяси қўрғошин оксидининг сулфат кислотаси билан реакцияси орқали электр энергиясини ишлаб чиқаради. Шунга кўра унинг вазни оғир: қўрғошин жуда оғир металл, у мис ва кумушга нисбатан кўпроқ тош босади.\nКейинги авлод батареялари (улар ҳам эски, 1899 йилга тааллуқли) қувватнинг ишқорли элементлари эди — аввал уларга қўрғошиндан тўрт баравар енгил бўлган никель, кейин эса янада енгилроқ рух ишлатилган. Бироқ уларни қайта қувватлантириш мутлақо имконсиз эди — бу каби батареялар асосан бир марта ишлатилган.\nОлимлар бир неча ўн йиллар давомида литюм батареяларини яратиш устида иш олиб боришган, чунки литюм табиатда учровчи энг енгил металлдир: у қўрғошинга нисбатан 20 марта, рухдан 13 баравар ва ҳаттоки сувдан икки баравар кам вазнга эга.\nАммо шуни таъкидлаш зарурки, литюм ҳаддан ташқари беқарор элемент бўлиб, унинг юқори кимёвий фаоллигини жиловлаш ва тўғри мақсадга йўналтириш жуда мушкул.\nАйнан Жон Гудэнаф, Стэнли Уиттенҳэм ва Акира Ёсино бу ишнинг уддасидан чиқишди.\nУларнинг кўп йиллик изланишлари аввало литюм, кейинчалик эса мобил электроника соҳасида ҳақиқий инқилоб бўлган литий-ион батареялари дунё юзини кўришига имкон берди. У енгил, кучли ва тезда қайта зарядланишга қодир эканлиги аён бўлди.\nАйни хусусияти унинг кенг тарқалишига асос бўлди ва бизнинг кундалик эҳтиёжимизга хизмат қилувчи деярли барча гаджетлар таркибига киради. Худди шу технология электромобиллар ва транспортнинг аккумуляторда ишлайдиган бошқа турларида сайр қилишимиз имконини тақдим этмоқда.\nГрета Тунбергнинг бунга нима алоқаси бор?\nНобел мукофотига лойиқ кўрилган технология қанчалик инқилобий бўлмасин, уни янгилик деб бўлмаслиги ҳақида юқорида ҳам таъкидлаб ўтдик. Нега мукофот энди берилди?\nБу саволга жавоб Нобел қўмитаси баёнотининг иккинчи қисмида яширинган бўлиши мумкин: бу батареялар «қуёш ва шамолдан олинган қувватнинг катта миқдорини ўзида сақлаш хусусиятига эга, бу эса қазиб олинадиган углеводород хом ашёси ишлатишни тўхтатишга имкон беради.\n«Яшил» энергетиканинг асосий муаммоларидан бири шундаки, у тармоқни узлуксиз қувват билан таъминлай олмайди. Тунги вақтларда қуёш батареялари тин олгани сингари, шамол йўқ вақтда шамол электростанциялари ҳам фойда бермайди.\nҚуёш ва шамол энергияси ҳар куни ва ҳар соатда тармоққа уланиши учун унинг захира миқдорини сақлаши мумкин бўлган батареялар керак бўлади ва энергия етишмовчилигида улар етказиб берилиши зарур.\nСир эмаски, литий-ион батареяларининг афзалликлари айниқса долзарб бўлиб қолди ва иқлим ўзгаришлари дунёнинг бош сиёсий муаммоларидан бирига айланган айнан ҳозирги пайтда энг юқори илмий мукофотга сазовор бўлди.


Афғон хавфсизлик кучлари Ўзбекистонни айбламоқда\nАфғонистон хавфсизлик хизмати вакиллари Ўзбекистон Амударёда нефт қазиб олиш бўйича лойиҳанинг амалга оширилишига тўсиқлар яратиш учун генерал Абдурашид Дўстум (суратда) қўл остидаги айрим қўмондонлар хизматидан фойдаланаётганини иддао қилмоқда.\nАфғонистон куч ишлатар тузилмалари Ўзбекистонни Амударё ҳавзасининг шимолий қисмида нефт қазиб олиш бўйича лойиҳанинг амалга оширилишига тўсқинлик қилаётганликда айбламоқдалар.\nБу ҳақда Афғонистоннинг Khaama Press нашри хабар тарқатди.\nБу ерда гап Афғонистоннинг Сарипул вилоятида ўтган якшанба куни нефт қазиб олиш бўйича расман ишга туширилган лойиҳа устида бормоқда.\nKhaama Pressга кўра, Афғонистон хавфсизлик хизматининг исми ошкор этилишини истамаган вакиллари ўз қўлларида “Амударёда нефт қазиб олишга йўл қўймаслик учун қўшни Ўзбекистон разведкаси аралашувини акс эттирган ишончли далил-исботлар бор”лигини маълум қилганлар.\nМаълумотларга кўра, Афғонистон шимолидаги конларда нефт қазиб олиш бўйича тендерни ўтган йил декабрида Хитой миллий нефт-газ корпорацияси ютиб олган.\nНашрнинг қайд этишича, Афғонистон миллий ҳаракати партияси лидери, Миллий коалицион партия аъзоси ва ҳукуматнинг асосий мухолифи Абдурашид Дўстум ҳам шимолдаги нефт конларини ишлашига тўсқинлик қилиб келган.\nАфғонистон тоғ-кон саноати вазирлиги ҳам мамлакатнинг асосий табиий заҳираларини қазиб олиш ишида юзага келтирилаётган тўсқинликлар юзасидан ташвиш изҳор қилган.\nМазкур вазирлик матбуот котиби Умар Жовид “минтақадаги хавфсизлик хизматлари мамлакатда нефт қазиб олиш лойиҳасининг амалга оширилишига тўсиқлар яратаётгани”ни айтган.\nKhaama Pressнинг қайд этишича, генерал Дўстумга қарши айбловлар билан Ўзбекистон Амударёда нефт қазиб олинишини тўхтатишга уринаётгани тўғрисидаги хабарлар ўртасида бирор-бир алоқа бор ёки йўқлиги маълум эмас.\nАйни пайтда Афғонистон хавфсизлик хизмати вакиллари генерал Дўстум қўл остидаги айрим қўмондонларга Амударёда нефт қазиб олиш бўйича лойиҳанинг амалга оширишига тўсиқлар яратиш учун Ўзбекистон томонидан пул берилганини иддао қилмоқдалар.


Ўзбек футболчилари қанча маош олади? (еврофутбол билан солиштирамиз) – AllSportuz.com\nЎзбек футболчилари қанча маош олади? (еврофутбол билан солиштирамиз)\nФутбол — жамиятимизда энг кўп муҳокама қилинадиган соҳалардан бири.\nАксар кишилар унга танқидий кўз билан қараши ҳам ҳеч кимга сир эмас. Баъзан футболчиларга ўз даражасига нисбатан юқори маош тўланиши ҳақида гапириб, нолишганини ҳам эшитиб қоламиз. Хўш, аслида ҳам шундайми?\nУшбу саволга жавоб топиш учун Ўзбекистон Суперлигасида тўп тепадиган бир неча нафар футболчи билан суҳбатлашиб кўрдик. Қуйида “Пахтакор” жамоасининг номи ошкор қилинишини истамаган вакилининг маоши (мукофот пуллари ҳисобга олинмаган) ҳақидаги маълумотларни келтирамиз.\nДемак, унинг йиллик маоши – 152 400 000 (бир юз эллик миллион тўрт юз минг) сўм. Ойлик маоши эса – 12 700 000 (ўн икки миллион етти юз минг) сўм. Яъни у кунига 417 534 (тўрт юз ўн етти минг беш юз ўттиз тўрт) сўм ишлаб топади. Бу соатига 17 397 (ўн етти минг уч юз тўқсон етти) сўмга тўғри келади.\nЭнди эса дунёнинг энг кучли ҳимоячиларидан бири Виржиль ван Дейкнинг даромади ҳақидаги маълумотларни келтирамиз.\nНидерландиялик футболчининг йиллик маоши 178 739 513 964 (бир юз етмиз саккиз миллиард…) сўмни ташкил қилади. У ойига 14 894 959 497 (ўн тўрт миллиард…), кунига 496 498 649 (тўрт юз тўқсон олти миллион…) даромад қилади. Энг қизиғи, “Ливерпуль” футболчисининг даромади соатига 20 687 352 (йигирма миллион…) сўмни ташкил қилади.\nЭнди иккаласини солиштирамиз. Виржиль ван Дейк бир суткада камида 7-8 соат ухлайди. Ва 1 кунлик уйқуси давомида “Пахтакор” футболчисининг йиллик маошидан кўпроқ пул топади…\nФахриддин Рўзиев, championat.asia\nPrevious Отанинг сўзи – қонун…\nNext ТОТАЛ ФУТБОЛ ТАРИХИ ёхуд бир киши ҳамма учун, ҳамма бир киши учун


Оилавий архивдан: Қулжонава Ўғилой икки қизи билан\n31 октябрь куни Жиззах шаҳри апелляция суди 35 яшар Ўғилой Қулжонованинг ўз уйидан мажбурий чиқарилиши юзасидан шикоят аризасини кўриб чиқади. Шу йилнинг сентябрида Дўстлик туманлараро суди бу ёлғиз она ва унинг вояга етмаган икки фарзандини уй-жойдан мажбурий тартибда чиқариш юзасидан даъвогар Абдумалик Исломовнинг даъвосини қондирган эди.\nЖавобгар Ўғилой Қулжонова вояга етмаган фарзандлари билан биргаликда Пахтакор туманидаги намунали уй-жойдан «мажбурий тартибда чиқарилсин», дейилади суд раиси Т.Ҳакимов 5 сентябрь куни имзолаган ҳал қилув қарорида.\nЎғилойни уйдан чиқариш юзасидан суднинг ҳал қилув қарори\nУй сотилгани ҳақидаги тилхат\nЎғилой Қулжонова намунали уйни 2017 йили собиқ эри Акром Қулжонов билан биргаликда 42 миллон сўмга харид қилгани, бу ҳақда унинг қўлида даъвогар имзолаган тилхат борлигини «Элтуз»га айтмоқда.\n«Мен, Исломов Абдумалик, ҳақиқатан ҳам Янги массив ҳудудидаги уйимни 42.000 (қирқ икки) миллион сўмга Қулжонов Акромга сотдим. Ушбу хатни ўз қўлим ва сўзим билан ёздим», дейилади 2017 йилнинг 6 декабрида Абдумалик Исломов берган тилхатда.\nИсломов Абдумалик имзолаган тилхат\nҚулжонованинг суддаги адвокати Нурик Намировнинг «Элтуз»га берган изоҳига кўра, суднинг бу қарори Ўзбекистон Республикаси Фуқаролик кодексининг 112-моддаси 2-қисми, Ўзбекистон Олий Суди Пленумининг 22.12.2006 йилги 15-қарори 4-қисмига зиддир.\n«Биринчидан, менинг мижозим вояга етмаган икки қизалоқнинг ёлғиз онаси, иккинчидан эса у бу уйни харид қилган. Даъвогар бу ҳақда тилхат ёзиб берган. Яшаган даври учун ҳам квартира ҳақини ойма-ой тўлаб борган», дейди Намиров «Элтуз»га берган интервьюсида.\nИИБ ходимлари бўлган қариндошлар бошлаган можаро\n2004 йили Ўғилой ИИБ зобити Акром Қулжоновга турмушга чиқади, улардан икки қизалоқ дунёга келади. Эри эса уни ўғил меросхўр туғишга лаёқатсизликда айблаб, муттасил калтаклар эди. Ўтган йилнинг декабрида навбатдаги калтаклашдан сўнг 6 кун шифохонада ётиб чиқади.\nЎғилойнинг собиқ эри, айни пайтда ИИБ зобити Акром Қулжонов\nҲатто аёлининг ҳомиладорлиги ҳам эркакни тўхтата олмайди. Жорий йилнинг январида навбатдаги калтаклаш пайти Ўғилой икки ойлик ҳомиласини йўқотади.\n«Эрим билан узоқ яшамадик. Жанжал оддий, ўғил туғмаяпсан, деган гапдан чиқди. Шу йилнинг январь ойида ажрашдик. Мени уриб-уриб, битта хонага қамаб қўйишди. Уйдаги барча жиҳозларни катта бир машинага юклаб олиб кетишди. Милиция бошлиғи бўлган қайним (Икром Қулжонов) можаро устига етиб келган участкавой милицияга ҳам аралашмасликни буюрган эди ўшанда», дейди Ўғилой.\nЎғилойнинг фикрига кўра, унинг уйидан маҳрум қилиниши собиқ эрининг ўч олишда давом этаётганини англатади. У суд можаролари тепасида Учтепа тумани ИИБ тезкор ходими бўлган собиқ эри Акром Қулжонов ва унинг акаси, Дўстлик тумани ИИБ бошлиғи подполковник Икром Қулжонов турганини иддао қилмоқда.\nУнинг «Элтуз»га билдиришича, бугунги кунда собиқ эри судга ҳам таъсир ўтказиб, уни ва вояга етмаган икки қизини уйсиз қолдириш тараддудига тушишган.\n31 октябрь куни Ўғилойнинг апелляция шикоят аризаси юзасидан сўнгги суд мажлиси кутилмоқда.\ndata-title="Cуд икки болали ёлғиз онани уйидан ҳайдаб чиқармоқда" data-description="<!-- wp:paragraph --> <p>31 октябрь куни Жиззах шаҳри апелляция суди 35 яшар Ўғилой Қулжонованинг ўз уйидан мажбурий чиқарилиши юзасидан шикоят ..." data-image="https://eltuz.com/wp-content/uploads/2019/10/r6247651.jpg" data-url="https://eltuz.com/dokument/211783/" data-services="facebook,odnoklassniki,twitter,telegram" data-counter="ig">


Шавкат Мирзиёев Нурсултон Назарбоев билан телефон орқали суҳбатлашди. | Ўзбекистон ва жахон янгиликлари\nШавкат Мирзиёев Нурсултон Назарбоев билан телефон орқали суҳбатлашди.\nЎзбекистон 20 март 8:15 327\n19 март куни Ўзбекистон президенти Шавкат Мирзиёев ўз президентлик ваколатларини топширган Қозоғистоннинг биринчи президенти Нурсултон Назарбоев билан телефон орқали суҳбатлашди.\nИкки давлат раҳбарлари бир бирларини илиқ қарши олишган ва барча жабҳаларда муваффақият ва сермаҳсуллик билан ривожланиб бораётган ўзбек-қозоқ муносабатларининг айрича, дўстона характерда эканлигига урғу беришган.\nМирзиёев биродар Қозоғистоннинг биринчи президентининг икки давлат халқлари дўстлигига мустаҳкам пойдевор ўрнатилишидаги ҳиссасини мамнуният билан таъкидлаб ўтган.\nСуҳбат асносида Назарбоев раҳбарлиги остида замонавий бозор иқтисодиётига эга давлат барпо этилгани, кўпмиллатли ва кўпдинли мамлакат ичида тинчлик барқарорлик таъминлангани эътироф этилган.\nИкки давлат етакчилари давлатларимиз ва халқларимиз ўртасидаги ўзаро ҳурмат ва ишонч, яхши қўшничилик, дўстлик муносабатлари муваффақият билан давом эттирилиши ва янада мустаҳкамланишига қатъий ишонч билдиришган.\nМирзиёев сидқидилдан Назарбоевга мустаҳкам соғлиқ, бардамлик ва Қозоғистон халқига келгусида хизмат қилишда туганмас куч-қувват тилаб, дўстона муносабатлар давом эттирилишига ишонч билдирган.\nЭслатиб ўтамиз, бугун, 19 март куни Назарбоев республика телеканаллари эфирида Қозоғистон халқига махсус мурожаат билан чиқиш қила туриб, ўз ваколатларини топширишини эълон қилди.


Маҳмуд Мурадов март ойида UFCдаги учинчи жангини ўтказади / Ўзбекистон янгиликлари, энг сўнгги хабарлар\nСПОРТ 0 Шархлар 2467 кўрилди\nАралаш жанг санъати (MMA) бўйича ўрта вазн тоифасида октагонга чиқиб келаётган ўзбекистонлик Маҳмуд Мурадов UFCдаги учинчи жангини Бразилияда ўтказадиган бўлди, деб хабар тарқатди GoSport.uz интернет-нашри.\nМаълум бўлишича, Маҳмуд Мурадов ММАнинг энг нуфузли турнири бўлган UFCдаги учинчи жангида бразилиялик Антонио Карлос Жуниорга қарши рингга чиқади. Жанг 14 март куни Бразилия пойтахти Бразилиа шаҳридаги “Ginásio Nilson Nelson” аренасида бўлиб ўтади. Мазкур жанг UFC on ESPN+ 28 турнири доирасида ташкил этиладиган ММА кечасида бўлиб ўтади.\nАслида Антонио Карлос Бред Таваресга қарши рингга чиқиши лозим эди, аммо бу жанг бекор қилинган ва Таварес ўрнига Маҳмуд Мурадов Антонио Карлосга рақиблик қилиш бўйича келишувга эришган.\nМаълумот учун, 29 ёшли Антонио Карлос жами 14та жангда (UFCда 11та жанг, 4 мағлубият) октагонга чиқиб уларнинг 10тасида ғалаба қозонган. Айни вақтда у UFC расмий рейтингида 14-ўринда бормоқда. Маҳмуд Мурадов бу орқали ўзининг учинчи жангидаёқ ТОП-15ликка кирган жангчига қарши октагонга кўтарилиш имкониятига эга бўлмоқда.\nФазлиддин Ғоибназаров навбатдаги жангининг биринчи раундидаёқ ғалаба қозонди\nЎзбекистонлик ММА жангчиси Жаҳонгир Ҳусанов халқаро мусобақада ғалаба қозонди\nЎзбекистонлик ММА жангчиси Маҳмуд Муродов UFCдаги иккинчи жангида ҳам ғалаба қозонди


Басаев Беслан учун жавобгарликни ўз зиммасига олди\n07 март 2021, Тошкент вақти: 19:24\nФарангис Саид 1 сентябр куни Шимолий Осетиянинг Беслан шаҳридаги фожиали ҳодиса бутун дунёда катта шов-шувга сабаб бўлди. Ўша куни мактабга борган ўӄувчи, ота-она ва ўӄитувчиларни ӄуролланган одамларнинг бир гуруҳи гаровга олди. Натижада 330 одам ҳалок бўлди. Уларнинг ярмиси болалар эди. Халӄаро ҳамжамият бу ҳаракатни бир овоздан ӄоралади. Россия ҳукумати одамларни гаровга олганларлар халӄаро террор тармоғига алоӄадор чечен сепаратчилари эди, деб таъкидлади. Бироӄ шу кунгача бу иддаони тасдиӄловчи маълумот йўӄ эди. Чунки ҳеч бир гуруҳ бу ҳодиса учун масъулиятни ўз зиммасига олмади.\n16 сентябр куни эса интернет орӄали бир маълумот тарӄатилди. Унга кўра, Чеченистон сепаратчи жанггариларининг етакчиси Шомил Басаев Бесландаги ҳодиса учун жавобгарликни ўз зиммасига олган.\nМана шу маълумот хусусида ҳамкасбим Фарангис Саид билан суҳбатлашамиз.\nФарангис, интернет орӄали тарӄатилган баёнот Басаев номидан тарӄатилган бўлиб, унда Беслан ҳодисаси айнан Басаев одамлари томонидан амалга оширилгани айтилади. Баёнотда яна ӄандай тафсилотлар бор?\nФС: Тўғри айтасиз, Азизулло ака, Басаев номидан тарӄатилган баёнотда унинг ӄўли остидаги гуруҳ Бесландаги ҳужумни уюштиргани таъкидланади. Бундан ташӄари, унда Беслан ҳодисасидан бир неча кун олдин Россияда иккита самолётнинг портлаши, ундан олдин эса Москвадаги “Рижская” метро станцияси яӄинида бомба портлашида ҳам бевосита Басаевнинг ӄўли борлиги айтилади.\nЛекин, маълумотга кўра, Бесландаги воӄеалар учун жавобгарликни ўз зиммасига олиш билан биргаликда Басаев уларнинг фожиали тугашида, аслида, Россия Президенти Владимир Путиннинг айби борлигини таъкидлайди.\nАА: Путин айби нимадан иборат экан, баёнот муаллифи фикрича?\nФС: Басаев номидан ёзилган баёнотда Беслан ҳодисаси оӄибатида ӄон тўкилгани юзасидан афсусланиш билдирилган ва “ӄуролланган гуруҳ аслида гаровга олинган болаларни ўлдирмоӄчи эмас эди, аксинча, озод этмоӄчи эди, аммо Путин ҳукумати улар билан музокара олиб бормади, талабларни бажаришдан бош тортди”, деб айтган. Баёнотда, шунингдек, айтилишича, гаровга олинган одамлар ӄуролли гуруҳ ва Россия кучлари ўртасидаги отишма оӄибатида ҳалок бўлган.\nАА: Фарангис, пайшанба куни Путин Беслан мактабида болаларни гаровга олганларни яна бир бор террорчилар, деб атади ва Кремл ҳеч ӄачон террорчилар, хусусан чечен сепаратчилари билан музокара олиб бормайди, деб таъкидлади. Бундан сўнг Басаев шундай баёнот беряпти. Бу тасодиф бўлмаса керак?\nФС: Ҳаӄиӄатан ҳам, сиз айтиб ўтганингиздек, пайшанба куни Путин террорчилар билан мулоӄот ӄилмаслигини баён этди. У, хусусан, бундай деди:\n”Масалан, жаноб бин Ладен Европага Ироӄдан ӄўшинларни олиб чиӄиш эвазига икки марта сулҳ таклиф этди. Ахир ҳеч ким у билан музокара бошлаш ҳаӄида ўйламаяпти-ку! Нимага? Чунки бутун цивилизациялашган дунё бир нарсани тушунади: жаноб бин Ладен ва унинг ташкилоти ӄўллаётган услублар цивилизациялашган дунёга улар билан музокара олиб боришга имкон бермайди. Демак, музокара олиб бориш мумкин бўлмаган одамлар бор!”\nАзизулло ака, сиз бу икки баёнотнинг бирин-кетин пайдо бўлиши тасодиф бўлмаса керак, дедингиз. Қизиғи шунда-ки, пайшанба куни чечен сепаратчилари раҳбари Аслан Масхадов ҳам бир баёнот билан чиӄди. У, хусусан, Беслан ҳодисаларига алоӄаси йўӄлигини таъкидлади. Озодлик радиосининг рус хизматига берган интервьюсида Масхадов бундай деди:\n”Агар Россия раҳбарлари бу каби террор ҳаракатлари учун мени масъул ӄилишни хоҳласалар, улар чучварани хом санашибди. Улар бунинг уддасидан чиӄа олмайди. Чунки мен бундай ишни ӄила олмайман,” - деди Масхадов ва ўз маӄсадига террордан холи бўлган усуллар орӄали ҳам эриша олишига урғу берди.\nУ, шунингдек, Бесландаги ҳаракатни унга алоӄаси бўлмаган чечен сепаратчиларининг радикал ӄисми амалга оширганини айтди.\nЧеченистон Ички ишлар вазирлиги расмийлари эса Аслан Масхадовнинг Озодлик радиосига берган интервьюсига жавобан Беслан ҳодисаси учун Шомил Басаев баробарида Масхадов ҳам жавобгар, деб баёнот берди, лекин мазкур иддаони исботловчи далил келтирмади.\nАА: Фарангис, Шомил Басаев Бесландаги ҳаракат учун масъулиятни зиммасига олишини билдирувчи баёнотнинг ҳаӄиӄийлигига ишониш мумкинми?\nФС: Албатта, буни текшириш ӄийин. Шунинг учун, Бесландаги мактаб ўӄувчиларини гаровга олганлар ортида бевосита ким турганини текшириш ҳам анча мушкул. Лекин, илгарироӄ учӄичлар ва Москва метросидаги портлашлар учун жавобгарликни бошӄа бир гуруҳ зиммасига олган эди.\nШу ўринда яна бир нарсани айтиб ўтиш муҳим, менимча. Россиядаги Левада номли ижтимоий марказ шу ҳафта ўтказган сўров натижасига кўра, унда ӄатнашганларнинг аксарияти Беслан ҳодисалари учун Россия ҳуӄуӄ-тартибот органларининг порахўр ходимлари жавоб бериши керак, деб ҳисобламоӄда. Чунки, маълумотларга кўра, ӄуролланган гуруҳ Бесланга бошӄа ҳудудлардан борган ва йўл-йўлакай милиция ва хавфсизлик хизмати ходимларига пора бериб, ӄурол-аслаҳани текширув пунктларидан бемалол ўтказган ва шу йўсинда Беслангача етиб борган. Чеченистон Ички ишлар вазирлиги ҳам жараён айнан шундай кечганини эътироф этди.